
A  magyarság  jóindulatába! 


A  magyar  olvasó  nem  is  hinné,  mennyi  kapcsolatot  terem¬ 
tett  a  természet  és  a  történelem  az  ukrainai  és  a  magyar  nemzet 
között.  Mind  a  kettő  nagy  kiterjedésű  síkságokon  lakik  és  a  mai 
napig  is  főleg  földművelő  nép  maradt.  Területeik  gazdagon  meg 
vannak  áldva  nagy  ásványi  kincsekkel,  az  ipar  és  kereskedelem 
e  hatalmas  segélyforrásaival.  Mind  a  két  nemzet,  noha  a  Kárpátok 
sziklabástyái  emelkednek  fel  köztük,  a  történelem  folyamán  bé¬ 
kés  és  háborús  körülmények  között  számos  kölcsönös  vonatko¬ 
zásban  állt  egymással.  Évszázadok  óta  él  az  ukrainai  nép  egy  cse¬ 
kély  része  rutének  neve  alatt  északkeleti  Magyarország  hegyei 
közt  —  a  Rákóczi  hű  népe.  A  halicsi,  premysli  és  lembergi  her¬ 
cegségek  háborúban  és  békében  élénk  viszonyt  tartottak  fönn  a 
szomszédos  magyar  királysággal.  Az  újkori  ukrainai  államképző¬ 
dés  a  XVII.  és  XVIII.  században  hű  szövetségeseket  keresett  és 
talált  Magyarországban.  Chmelnicky  Bogdán,  Ukraina  egy  het- 
manja  Rákóczi  Györggyel  és  Károly  Gusztáv  svéd  királlyal  védő- 


és  dacszövetséget  kötött  a  szövetkezett  Lengyel-  és  Oroszország 
ellen,  valamint  a  XV11I.  század  elején  a  geniális  Mazeppa  is  csat¬ 
lakozást  óhajtott  Magyarországgal. 

Az  izlamvilág  ellen  folytatott  több  százéves  küzdelem  mind 
a  két  nemzetet  a  magyart  és  az  ukrainait  egyformán  megakadá¬ 
lyozta  fejlődésében.  A  tatárveszedelem  Ukrainában  megfelel  a 
magyarországi  törökveszedelemnek.  Palócok,  kunok,  besenyők 
kapcsolata  révén  e  két  nemzet  fajiságában,  vérében  is  szoros  a 
rokonság,  amit  történelem,  földrajzi  nomenclatura,  anthropolo - 
gia,  nyelvtudomány,  ethnologia  és  ethnographia  számtalan  jelen¬ 
sége  bőven  igazol.  Mind  a  két  nemzet  büszke  lehet  reá,  hogy  év¬ 
századokon  át  védőfala  volt  az  európai  kultúrának  és  a  kérész - 
tyénségnek  az  ázsiai  barbárság  ellen  vívott  harcokban.  Az  ukrai- 
nainak  nem  engedte  meg  a  sors,  hogy  a  félezredéves  tatárvesze¬ 
delem  pusztításait  kiheverje,  mert  az  orosz  uralom  megsemmisí¬ 
tette  a  fejlődés  összes  lehetőségeit.  Most,  mikor  az  ázsiai  sivata¬ 
gok  urainak  örökösei  az  európai  kultúrát  fenyegetik,  emlékezzék 
meg  a  szerencsésebb  magyar  nép  félig  elfeledett  szomszédairól 
és  egykori  bajtársairól  .  .  .  ! 


I.  Bevezetés. 


Ukraina  —  Ukrainiak  —  két  üres  szó  a  közép-  és  nyugat¬ 
európai  fülnek.  E  soroknak,  amelyek  az  európai  közönség  legszé¬ 
lesebb  körei  számára  Íródtak,  az  a  célja,  hogy  e  régóta  eltűntek¬ 
nek  látszó  nevek  jelentőségét  visszaidézzék  a  köztudatba. 

Ukraina  egy  nagy  ország  Keleteurópa  déli  részén.  Ezt  az 
országot  az  ukrainai  nép  lakja.  Az  országot  közönségesen  és  téve¬ 
sen  Kisorosz-,  Délorosz-,  Nyugatoroszországnak,  a  népet,  épp  oly 
tévesen  kisoroszoknak,  déli  oroszoknak,  Ausztriában  ruthének- 
nek,  russzinoknak,  rusznyákoknak  nevezik.  E  nagy  ország  és  nagy 
nép  fizikai  és  embertani  földrajzát,  főleg  pedig  az  ország  és  a 
nép  történetét  Európában  korántsem  ismerik  annyira,  hogy  az 
emberek  helyes  fogalommal  bírhatnának  róla. 

Nem  tudományos  embertani  és  földrajzi  értekezést  nyújtunk 
az  alábbiakban  az  olvasónak,  csupán  lehető  rövid  leírását  mind¬ 
annak,  amit  a  mostani  háborús  időben  e  tárgyról  tudni  érdemes- 
•  nek  látszik.  E  füzet  tájékoztató  jellege  miatt  áldozatul  kellett 
esnie  nagyon  sok  olyan  dolognak,  ami  tudományos  tekintetben 
egyébként  nélkülözhetlen  volna. 


11.  Ukraina  területe. 


Az  ukrainai  nép  egységes  területen  lakik,  amelynek  kiter¬ 
jedését  egyetlen  európai  államé  se  múlja  fölül  —  Oroszországét 
kivéve.  Ukraina  területe  850,000  négyzetkilométernél  több,  tehát 
D/2-szer  nagyobb,  mint  a  mai  német  birodalomé. 

Az  ukrainai  terület  az  európai  síkföld  déli  részét  teszi;  dé¬ 
len  elnyúlik  a  Kárpátokig,  a  Jaila-hegységig  és  a  Kaukázusig, 
valamint  a  Fekete-tenger  partjáig  a  Dunadeltától  a  Kuban-torko- 
latáíg.  Északi  határait  a  Polisz je  nagy  erdei  mocsarai  jelölik  a 
Közép-Djneper  mindkét  partján.  A  tágas  fönnsík  és  síkföld  e  két 
nagy  határvonal  közt  —  ez  az  Ukraina,  amely  fekete  termőföldjé- 

vei,  gazdag  szén-,  vas-,  petróleum-  és  sókincseivel  egyike  a  föld 
legértékesebb  országainak.  És  ezt  a  szép  országot  olyan  nép  lakja, 
amely  egy  évezred  óta  számtalan  sorscsapást  volt  kénytelen  el¬ 
szenvedni,  de  mindemellett  hajthatlanul,  noha  borzasztóan  meg¬ 
gyöngítve,  meg  tudta  őrizni  területét  és  sajátosságát. 

Az  ukrainai  terület  néprajzi  határai  a  következők:  a  Duna 
Szulina  ágától  és  Izmail  várostól  az  ukrainai  terület  nyugati  ha¬ 
tára  Beszarabiában  Akkermanon  át,  azután  a  Dnjeszter  hosszá¬ 
ban  Orgiejev  és  Bielcy  mellett  elhúzódik  Novoszelicáig.  Bukoviná¬ 
ban  ez  a  határ  Storozynecen,  Vikovon,  Moldavicán,  Kirlibabán 
át  eléri  a  Cseremos  forrását  és  innét  átmegy  északkeleti  Magyar- 
országba.  Itt  a  Víssó  és  Tisza,  valamint  a  Gutin-hegység  mentén, 
Újlak,  Beregszász,  Munkács,  Ungvár,  Bártfa  és  Lubló  városokat 
érintvén,  a  Poprád-folyóhoz  ér.  Galiciában  Grybov,  Gorlice, 
Dukla,  Szánok  városkák,  továbbá  a  Szan-folyó  Jaroszlauig  és 
a  Szienjava  jelzik  a  lengyel-ukrainai  határt.  Orosz-Lengyelország- 
ban  a  nyugati  határ  Zamosc,  Krasnostav,  Lukov,  Siedlce,  Drohi- 
csyn  városoktól  keletre  vonul  át  és  a  grodnoi  kormányzóságban  a 
Narew  forrásánál  a  bjalovjezsi  erdőben  végződik. 

A  grodnoi  és  minszki  kormányzóságokban  Ukraina  északi 
határa  a  Jasiolda-folyó  és  a  Vygonoscs  mellett  vonul  el  a 
Pripetig,  amelynek  folyását  követi  a  Djneprig.  Ez  éjszaki  határ 
további  irányát  jelölik:  a  csernigovi  kormányzóságban  a  Djnepr- 
folyó  Lőj  évig,  továbbá  Mglin,  Pocsep,  Eszman  városok;  a  kurskí 
kormányzóságban  Rylsk,  Szudzsa,  Obojan,  Korocsa,  Oszkol  vá¬ 
rosok;  a  voronezsi  kormányzóságban  a  Don- folyó  Osztrohosknál 
és  Novokhoperszk  város. 

Ukraina  keleti  határa  a  Don  vidékén  a  Choper  hosszában 
vonul  el,  e  folyam  torkolatáig,  aztán  a  Kalitwát  és  az  alsó  Donecet 
és  a  Dont  követi  Nowocserkaszkig  és  a  Szal-folyó  mentén  a  Ma- 
nycs-tavat  és  Stavropolt  érintve,  eléri  a  Kaukázus  elővidékét. 
Itt  a  határ  nagyon  bizonytalan,  mert  az  ukrainai  parasztok  élénk 
telepítő  mozgalma  néhány  évtized  óta  eme  vidékek  felé  irányul 
és  az  ukrainai  telepek  hosszú  sorával  már  elérte  a  Kaspi-tengert. 
A  Pjatyhorszk-Labinsk-Maikop-Tuapsei-vonaltól  északra,  a  Fe¬ 
kete-tenger  partvidéke  mindenesetre  ukrainai. 

Ha  ezeket  a  határokat  Európa  politikai  földabroszába  be¬ 
rajzoljuk,  látni  fogjuk,  hogy  az  ukrainai  terület  birtokán  két  ál¬ 
lam  osztozott  meg.  Ausztria-Magyarország  és  Oroszország.  De 
nagyon  egyenlőtlen  részben.  Ausztria-Magyarország  Ukrainának 

nagyon  csekély  (1/n-ed)  részét  bírja,  az  ország  többi  része  fölött 
Oroszország  uralkodik.  A  két  állam  koronaországainak  és  kor* 
mányzóságainak  határai  legkevésbbé  sem  veszik  tekintetbe  a  nép¬ 
rajzi  viszonyokat  és  az  alább  előtüntetett  statisztikai  adatok  el¬ 
olvasása  után  azt  hihetné  az  ember,  hogy  a  területük  határvidé¬ 
kein  az  ukrainaiak  csak  szétszórt  telepeket  képeznek  —  idegen 
földön.  De  a  dolog  nem  így  áll:  Ha  pl.  megállapítjuk,  hogy  az 
ukrainaiak  a  woronezsi  kormányzóságban  a  lakosság  36%-át 
képviselik,  úgy  ez  azt  jelenti,  hogy  az  ukrainaiak  a  kormányzóság 
egyik  részében  (a  déliben)  sűrű  tömegekben  laknak  (az  osztro- 
hoszki  kerületben  94%,  a  bohucsáriban  83%,  a  byrjucsiban  70%, 
a  valujkiban  53%,  stb.),  míg  ellenben  az  északi  rész  teljesen  az 
orosz  néprajzi  területben  fekszik. 

Hogy  az  olvasó  szemléletes  képet  nyerjen  az  ukrainai  terü¬ 
letről,  röviden  elősorolunk  néhány  statisztikai  adatot.  Teljesen 
mellőzzük  az  ukrainai  területnek  azt  a  csekély  részét,  amely 
Ausztria-Magyarország  birtokában  van,  t.  i.  keleti  Galiciát,  észak- 
nyugati  Bukovinát,  északkeleti  Magyarországot,  összesen  75,000 
négyzetkilométert,  4.200,000  ukrainai  lakossal.  Egész  figyelmün¬ 
ket  az  orosz  Ukrainára  irányozzuk.  A  statisztikai  adatokat  az 
1910-ki  orosz  hivatalos  számításokból  vettük  át,  a  nemzetiségi 
statisztika  százalékos  tételeit  pedig  az  1897-ki  első  orosz  nép- 
számlálás  eredményeinek  kimutatásából.  Ezt  a  statisztikát  senki 
se  fogja  azzal  gyanúsíthatni,  hogy  az  ukrainaiak  javára  készült. 

Az  első  törzsvidék,  amellyel  Oroszországban  találkozunk, 
a  wolhyniai  kormányzóság  (71,000  négyzetkilométer,  3.850,000 
lakossal).  Az  ukrainaiak  a  lakosság  zömét  képezik,  a  többi  része 
így  oszlik  meg:  zsidók  13%,  lengyelek  6%,  németek  6%,  oroszok 
3%,  csehek  1%.  A  wolhyniai  törzsvidékhez  csatlakoznak  Ukraina 
nyugati  és  északnyugati  határvidékén:  a  kholmi  kormányzóság 
390,000  ukrainai  lakossal,  főleg  Hrubesiv  és  Tomasiv  környékén; 
a  grodnói  kormányzóság  déli  harmada  440,000  ukrainai  lakossal 
Brest,  Kobryn  és  Bjelsk  táján  és  a  minszki  kormányzóság  390,000 
ukrainai  lakossal  Pinszk  és  Mozyr  körül. 

A  szomszédos  Podolia  (42,000  km2,  3.740,000  lakossal) 
népességének  81%-a  ukrainai,  9%  zsidó,  3%  orosz,  2 °/0  lengyel. 
A  podoliai  törzsvidékhez  csatlakoznak  az  ukrainai  terület  kiága¬ 
zásai,  a  legnagyobb  részben  román  lakosságú  besszarabiai  kor¬ 
mányzóság  északnyugati  és  délkeleti  részén,  Chotinnál  és  Akker- 
mannál  460,000  ukrainai  lakossal.  A  harmadik  ukrainai  törzsvidék 

a  kyjivi  (kievi)  kormányzóság  (51,000  km2,  4.570,000  L),  a  népes¬ 
ség  79%-a  ukrainai,  12%  zsidó,  6%  orosz,  2%  lengyel.  Sok¬ 
kal  kevertebb  lakosságú  a  kherszoni  kormányzóság.  Itt  a  szám¬ 
arány  a  következő:  54%  ukrainai,  21%  orosz,  12%  zsidó, 
5%  román,  1%  bolgár,  1%  lengyel. 

A  nevezett  ukrainai  törzsvidékek  mellett  a  Dnjipro  jobb¬ 
partján  méltó  helyet  foglalnak  el  a  balpartiak.  A  csernigowi  kor¬ 
mányzóságban  (52,000  négyzetklm.  2.980,000  1.),  az  ukrainaiak 
számaránya  az  összes  lakossághoz  képest  86%,  a  poltavai  kor¬ 
mányzóságban  (50,000  négyzetklm.,  3.580,000  1.)  98%,  a  char- 
kovi  kormányzóságban  (54,000  négyzetklm.,  3.250,000  1.)  70%. 
A  népesség  többi  része  orosz  és  zsidó.  E  törzsvidékekhez  a  határ¬ 
vidékek  csatlakoznak:  a  kurszki  kormányzóság  déli  részén  670,000 
ukrainai  él  Putwyl,  Hrajworon,  Novooszkol  környékén,  a  voro- 
nezsi  kormányzóság  déli  részén  Osztrohoszk,  Bohucsár,  Byriucs, 
Valujki  körül  1.200,000  és  a  Don-vidék  nyugati  részén,  Taganrog, 
Rosztow,  stb.  körül  980,000. 

Az  ukrainai  terület  három  utolsó  törzsvidéke  közül  a  jeka- 
terinoszlávi  kormányzóságban  (63,000  négyzetklm.,  3.060,000  1.), 
a  népesség  számaránya  a  következő:  69%  ukrainai,  17%  orosz, 
5%  zsidó,  4%  német,  2%  görög,  1  °/0  tatár,  fehér  orosz  és  lengyel. 
A  tauriai  kormányzóságban  (60,000  négyzetklm.,  1.880,000  1.) 
42%  ukrainai,  28%  orosz,  13%  tatár,  5 °/0  német,  3°/o  zsidó,  3°/o 
bolgár,  1%  örmény.  A  Kubán  tartományban  (92,000  négyzetklm., 
2.630,000  1.)  47%  ukrainai,  44%  orosz,  9%  különféle  kaukázusi 
népfaj.  A  szomszédos  Sztavropol  vidéken  Terek  tartományban  és 
a  Fekete-tenger  vidékén  510,000  ukrainai  lakik.  Valamennyi  ne¬ 
vezett  terület,  a  Taurusz  vidéktől  kezdve  a  legutóbbi  évtize¬ 
dek  óta  intenziv  ukrainai  telepítés  színhelye,  ennélfogva  biz¬ 
tosra  vehető,  hogy  az  ukrainaiak  1897-iki  számaránya  azóta  lé¬ 
nyegesen  megváltozott. 

Az  imént  ismertetett  egységes  területen  kívül  több  mint 
600,000  ukrainai  él  a  Volgamenti  déli  kormányzóságokban: 
Asztrakhánban,  Szaratovban,  Szamarában,  Orenburgban.  A 
ukrainai  telepek  hosszú  lánca  orosz  Középázsiában  és  Szibériá¬ 
ban  a  Csöndes-tenger  partjáig  500,000-nyi  ukrainai  lakosságuk¬ 
kal,  az  északamerikai  Egyesült-Államokban  élő  560,000,  a  Kana¬ 
dában  élő  200,000  és  a  Braziliában  élő  60  ezer  ukrainai  pedig  e 
nép  nagyszerű  telepesítő  terjeszkedési  képességét  bizonyítja.  Ha 
most  az  egész  földgömbön  lakó  ukrainaikat  összeszámítjuk,  az 


1910-ikí  eredmény  34x/2  millió  lélekszámot  mutat  ki;  e  számból 
az  egységes  ukrainai  területre  32.700,000  lélek  jut. 

E  szerint  az  ukrainaiak,  ami  a  lélekszámot  illeti,  Európa 
népei  közül  a  hatodik  helyen  állanak,  a  németek,  oroszok,  fran¬ 
ciák,  angolok  és  olaszok  után. 


Ili.  Az  ukrainai  nemzet. 


És  most  mindegyik  gondolkozó  olvasó  előtt  egy  egész  csomó 
kérdés  merül  föl.  Ha  így  áll  a  dolog,  miért  van  az,  hogy  az  ukrai¬ 
naiak,  ez  a  nagy  nép,  oly  teljesen  ismeretlen  az  egész  világ  előtt? 
Talán  csak  földrajzi  fogalom  az  Ukraina?  Az  ukrainaiak  talán 
csak  egy  törzse  a  nagy  orosz  népnek,  épp  úgy,  mint  a  bajorok  és 
a  szászok,  csak  egy-egy  törzs  a  német  nemzetben?  ők  talán  csak 
oroszok,  akiket  a  hosszú  lengyel  uralom  részben  „polonizált”? 
Avagy  e  két  fogalom  „Ukraina”  és  ukrainaiak  csak  néhány  lelke¬ 
sült  ember  üres  fantáziája,  akik  a  dicső  múltért  és  fényes  jövőért 
rajonganak  és  azt,  ami  után  sóvárognak,  már  valóság  gyanánt 
állítják  elénk?  stb.,  stb. 

Ezekre  és  a  hasonló  kérdésekre  nagyon  nehéz  rövid  és  hatá¬ 
rozott  választ  adni;  egyébként  ugyanígy  áll  a  dolog  minden  isme¬ 
retlen  anyaggal  szemben.  Mi  azonban  azt  a  rövid  és  eldöntő  vá¬ 
laszt  mindjárt  megadjuk  és  ennek  helyességét  a  bizonyitékok 
egész  sorozatával  fogjuk  igazolni. 

Az  ukrainaiak  épp  oly  teljesen  önálló  szláv  nemzet,  mint  a 
lengyelek,  az  oroszok,  a  csehek,  a  bolgárok,  stb.  Az  ukrainai  nem¬ 
zet  fejlődésének  gyökerei  a  korai  középkorban  rejlenek,  mint  a 
német,  francia  és  angol  nemzetéi.  Míg  azonban  e  nagy  európai 
nemzetek  fejlődési  folyama  állandó  és  szakadatlan  volt,  addig 
az  ukrainai  nemzetet  Ázsia  küszöbén  való  földrajzi  helyzete,  vala¬ 
mint  történeti  sorsa  fejlődésében  nagyon  akadályozta,  sőt  végül 
csaknem  teljesen  föl  is  tartóztatta.  Az  orosz  államiság  kialaku¬ 
lása  Kiev  körül  történt  a  IX.  században,  tehát  ugyanazon  a  terü¬ 
leten,  ahol  ma  is  ukrainaiak  laknak.  Világos  tehát,  hogy  ukrainaiak 
voltak  az  államalapítók.  Aki  hozzájuk  tartozott,  mind  fölvette  a 
legnagyobb  törzsnek,  a  Rusz  nevűnek  nevét,  tehát  ruszkijnak 
mondta  magát.  Ezekkel  rokonnyelvű,  de  más  szláv  fajtájú  nép 
lakott  ugyanakkor  tőlük  északra  is,  a  mai  Moszkva  vidékén.  Ezek 
körülbelül  a  mai  tótokéhoz  hasonló  nyelven  beszéltek,  de  már 

akkor  is  az  ottani  őslakos  csud  és  mongol  elemekkel  voltak 
keverve,  nyelvük  és  fajuk  tehát  különbözött  a  kievi  szlávokétól. 
A  Rusz  birodalom  azonban  Vladimir  alatt  kiterjeszkedett  ezekre 
az  északiakra  is,  akik  tehát  szintén  alattvalóivá  lettek  a  kievi 
Ruszországbelieknek.  Innen  van  az,  hogy  a  nyelvben  elütő  muszka 
is  éppen  úgy  ruszkijnak  nevezi  magát,  mint  az  igazi  rusz,  ahogy 
t.  i.  a  kievi  ukrainság  nevezte  magát.  A  Rusz,  ruszkij  név  ugyanis 
nem  etnográfiái  fogalmat  jelölt  a  IX.  században,  hanem  politikai 
hovátartozást.  Éppen  úgy,  mint  máma  az  osztrák  név  egyformán 
jelzi  a  németet,  csehet,  szlovént,  románt.  Az  északi  mongol- 
russzok  ugyanazt  a  keresztény  kultúrát  vették  át,  mint  amelyet 
a  déli  russzok:  természetesen  hisz  az  egész  államnak  egyházi  kö¬ 
zéppontja  is  Kiev  volt. 

Amikor  aztán  az  északi  ruszok  elszaporodtak  és  megállapí¬ 
tották  Moszkvát,  államilag  is  különváltak  a  déliektől,  úgy,  hogy 
a  XI.  századtól  már  két  orosz  állam  van:  északon  a  moszkvai 
fejedelemség,  délen  a  kievi.  Hogy  ezek  mennyire  nem  tekintették 
egymást  testvérnépnek,  legjobban  az  mutatja,  hogy  állandóan  öl¬ 
döklő  hadakozásban  voltak,  A  sok  harcnak  vége  is  az  lett,  hogy 
a  XIII.  században  rájuk  feküdt  a  tatár.  Az  északiak  jobban  bír¬ 
ták  az  igát,  de  a  déliek,  az  ukrajnaiak,  megadták  magukat  a  tatár¬ 
nál  is  erősebb  litvánoknak.  Két  századig  litván-orosz  volt  a  kievi 
fejedelemség,  a  XV,  században  aztán  egyesült  a  lengyel  király¬ 
sággal,  de  mindvégig  a  legnagyobb  politikai  ellentétben  a  mosz- 
kovitákkal. 

A  lengyel  királyságba  kebelezetten  is  megtartották  az  ukrai- 
naiak  autonómiájukat,  úgy,  hogy  például  hetmánjaik  külön  kül¬ 
ügyi  politikát  vittek,  külön  haderejük  volt.  Ukrainának  a  lengye¬ 
lekhez  való  viszonya  körülbelül  olyan  volt,  mint  egy  pár  évvel 
ezelőtt  a  svédek  és  norvégek  között  tiszta  personalis  unió,  A  régi 
ukrainai  államot  Dsingiszkhán  mongoljai  szétrombolták,  a  bor¬ 
zasztóan  elpusztított  ország  litván,  később  lengyel  uralom  alá  ke¬ 
rült,  amely  azonban  sokkal  gyöngébb  volt,  hogysem  Ukrainát 
megvédhette  volna  a  tatárok  folytonos  betörései  elől.  Ezek  a  be¬ 
törések  félezredévig  tartottak  és  az  ukrainai  nemzet  egész  fejlő¬ 
dési  menetét  megbénították  annyival  inkább,  mivel  az  ukrainaiak- 
nak  egyidejűleg  a  lengyel  elnyomás  ellen  is  kellett  védekezniük. 
A  nemzet  önfönntartási  ösztöne  e  borús  időben  megértette  az 
ukrainai  kozákság  (Zaporogok)  nagyszerű  hadiszervezetét.  A 
kozákság  szerencsés  háborúkat  viselt  lengyelek,  tatárok,  törökök, 


oroszok  ellen  és  évszázadok  után  (Chmelnickij  Bogdán  alatt 
1648)  új  ukrainai  államképződést  hozott  létre.  A  lengyelek 
ugyanis  nem  tartották  be  az  alkotmányt;  minden  ukrainait  kato- 
lizálni,  politikai  jogaitól  megfosztani  és  egyszersmind  lengyellé 
tenni  akartak.  Erinek  ellenhatásaképpen  véres  szabadságharc  in¬ 
dult  meg  az  Ukrainában  lakó  ukrainai  kozákok  részéről  1587-ben 
és  ez  eltartott  1654-ig.  Milliók  vére  hullása  után  a  kozákok,  látva, 
hogy  a  lengyellel  nem  bírnak,  inkább  a  velük  egy  hiten  levő  mosz- 
kovitáknak  adták  meg  magukat  a  perejászlávi  szerződésben.  Az 
addigi  jelentéktelen  Moszkvai  fejedelemség  az  ukrainaiak  csatla¬ 
kozása  következtében  1654-ben  egyszerre  óriási  birodalommá, 
naggyá  lett.  A  lengyel  elnyomást  az  ukrainaiakra  nézve  most  a 
muszka  nyomás  váltotta  föl:  a  moszkoviták  a  szerződést  nem  tar¬ 
tották  be;  a  kozák  szabadságot  eltiporták  és  az  egész  népet  job¬ 
bágyságra  sülyesztették. 

A  hitrokon  muszka  a  kezdetben  laza  függetlenséget  átvál¬ 
toztatta  nyomasztó  szolgaságra  és  Ukraina  autonómiáját,  vala¬ 
mint  a  kozák  szervezetet  megsemmisítette.  Az  ukrainai  nemzet 
rövidesen  elvesztette  magasabb  rendéit:  az  arisztokráciát,  a  kis- 
nemességet,  a  gazdag  polgári  osztályt  a  lengyelesítés  vagy  (ké¬ 
sőbb)  az  eloroszítás  által.  Csakis  az  alsó  papság,  a  kispolgárság 
és  a  teljesen  szolgaságba  hajtott  parasztság  maradt  fönn.  A 
XVIII.  század  vége  felé  úgy  látszott,  mintha  az  ukrainai  nemzet 
utolsó  órája  ütött  volna. 

De  a  nemzet  ezredéves  balszerencse  által  megacélosodott 
életereje  mégis  útat  tört  magának.  A  leigázott  ukrainai  paraszt 
sohasem  sejtett  telepítő  tevékenységet  fejtett  ki  és  a  XVIII.  szá¬ 
zad  vége  óta  —  mikor  Oroszország  a  krymi  tatár  államot  meg¬ 
semmisítette,  —  ez  a  nép  a  Fekete-tenger  és  a  Kaukázus  vidé¬ 
kén  elterülő  óriási  sivatagot  betelepítette  és  az  ukrainai  néprajzi 
területbe  bekebelezte.  Hogy  a  balsors  csapásai  ellenére  is  életben 
tudott  maradni  e  nép,  azt  önálló  voltának,  a  muszkától  erősen 
elütő  nemzeti  egyéniségének  köszönheti. 

A  falusi  nép  szellemi  kultúrája  és  főleg  a  meglepően  gaz¬ 
dag  népköltészet,  a  XIX.  században,  az  ukrainai  irodalom  bámu¬ 
latos  föllendülését  idézte  elő.  Dacára  a  lengyelek  és  az  orosz 
kormány  részéről  minden  oldalon  támasztott  akadályoknak,  — - 
különösen  az  orosz  kormány  alkalmazott  szigorú  rendszabályo¬ 
kat,  az  ukrainai  értelmiség  sorai  folyvást  föltartózhatlanul  sza¬ 
porodtak,  az  irodalom,  a  művészet  és  a  tudomány  oly  magas  fokot 

ért  el,  amilyent  az  évezredes  szenvedések  által  elgyöngített 
ukrainai  nemzetnél  előre  sejtem  sem  lehetett.  Általában  és  nyu¬ 
gateurópai  mérték  szerint  egy  harminc  millió  lélekszámú  nem¬ 
zetnél  ez  a  kultur-fellendíilés  nem  magas  fokú,  de  figyelembe  kell 
venni,  hogy  az  ukrainaiak  1.  szláv  nép;  2.  Keleteurópában  lak¬ 
nak;  3.  az  értelmiségük  rétege  nem  nagyszámú.  De  az  ukrainai 
nép  sok  milliónyi  tömege  természetes  vezetőinek  e  csekély  csa¬ 
patát  ezeréves  történelmi  és  politikai  hagyomány  és  világosan 
előírt  politikai  törekvések  lelkesítik. 

Az  ukrainaiak  tehát  kétség  kívül  ,,kultur  nemzet'1  a  Kirch- 
hoff  által  használt  értelemben,  a  legközelebbi  jövő  fogja  megmu¬ 
tatni,  hogy  ,, állami  nemzet"  lehetnek-e?  Az  ukrainaiak  a  törté¬ 
nelem  folyamán  már  két  államképzést  hoztak  létre  és  ezzel  meg- 
állták  a  próbát. 

A  fönnebb  kifejezett  tényekkel  két  ellentétes  nézet  áll  szem¬ 
ben,  az  ukrainai  kérdést  illetőleg.  E  két  nézet  ama  két  ország 
állameszméiből  ered,  amelyek  az  ukrainai  terület  fölött  uralkod¬ 
tak,  vagy  mostanáig  uralkodnak  —  Lengyelország  és  Oroszország 
állameszméiből. 

Mind  a  két  nézet  egyetért  abban,  hogy:  „Ukraina  nem  léte¬ 
zik.  Ukrainaiak  nem  léteznek,  csak  Lengyelország  és  Oroszország 
—  csak  lengyel  és  orosz  nemzet  létezik."  De  innentúl  a  két  nézet 
teljesen  eltér  egymástól.  Egy,  a  Keleti-tengertől  a  Fekete-ten¬ 
gerig  terjedő  lengyel  birodalom  lengyel  állameszméje  az  ukrainai 
parasztságot  a  lengyel  parasztság  egy  részének  tartja,  amelytől 
csakis  vallás  és  tájszólási  tekintetben  különbözik,  egyébiránt  pe¬ 
dig  jó  alapul  szolgál  a  lengyel  kultúra  és  politikai  hatalom  ter¬ 
jeszkedésére.  Az  orosz  állameszme  ellenben  az  ukrainaikat  „kis- 
oroszoknak,  az  orosz  nép  egyik  törzsének  tartja,  amelyet  csak  a 
táj  szólása  különböztet  meg  kissé  az  egységes  nemzet"  nagy  töme¬ 
gétől.  Pedig  már  ez  a  körülmény,  hogy  t.  i.  az  ukrainai  nemzetet 
lengyel  is,  muszka  is  magának  reklamálja,  önmagában  is  eléggé 
mutatja,  hogy  az  ukraincek  egyikükhöz  sem  tartoznak,  hanem  ön¬ 
álló,  mindkettőjüktől  elütő  nemzet.  A  mai  orosz  állam  az  ó-orosz 
kievi  állam  egyetlen  örököse  évszázadokon  át  gyűjtögette  az 
„orosz"  területeket  és  most  az  utolsó  maradványt  is,  az  „idegen 
járom  alatt  sinylődő"  keleti  Galiciát  is  be  kell  kebeleznie  a  nagy 
orosz  birodalomba.  „Külön  kisorosz  nyelv  soha  se  létezett,  nem 
létezik  és  soha  se  lesz  szabad  léteznie"  —  ezt  mondta  az  orosz 
közoktatási  miniszter  1863-ban.  A  pánszláv-pánorosz  „egy ségi 

eszme"  tehát  az  ukrainaiakat  épp  oly  törzsökös  oroszoknak 
tartja,  mint  Moszkva,  vagy  Tula  lakosait. 

Ez  a  két  ellentétes  nézet  az  ukrainai  kérdésről  Európa  ösz- 
szes  tudományos,  publicisztikai  és  politikai  körében  úgyszólván 
a  legújabb  időkig  is  általános  volt.  A  fiatal  ukrainai  tudomány  és 
publicistika  eddigelé  csaknem  tehetetlen  volt  e  küzdelemben  e 
helytelen  nézetek  ellen.  Csakis  a  mostani  század  elején  kezdő¬ 
dött  meg  a  vélemények  tisztulása. 

A  következő  sorokban  természetesen  csakis  a  főtényeket 
érinthetjük.  De  ez  a  kevés  is  elég  lesz  ahhoz,  hogy  a  figyelmes 
olvasót  meggyőzze  a  lengyel  és  orosz  nézetek  alaptalanságáról 
az  ukrainai  kérdést  illetőleg. 

Egy  önálló  nemzet  főalapjai,  a  kevésbbé  lényegesektől  a 
legfontosabbak  felé  haladva,  a  következők:  Közös  embertani  is¬ 
mertető  jelek,  külön  nyelv,  közös  történelmi  és  politikai  hagyo¬ 
mány  (a  múltban)  és  törekvések  a  jövőre  nézve,  önálló  kultúra 
és  zárt  földrajzi  terület. 


IV.  A  faj. 


Kezdjük  az  embertani  faji  ismertető-jeleken.  A  nyugat-  és 
középeurópai  nemzetek  már  csaknem  abban  hagyták  a  szokást, 
hogy  az  embertani  ismertető  jeleket  a  nemzetek  ismertető  jelei 
gyanánt  tekintsék;  mert  szakadatlan  keveredések,  amelyek  törté¬ 
nelmileg  is  kimutathatók  Közép-  és  Nyugateurópában  az  eredeti 
faji  ellentéteket  csaknem  teljesen  eltörülték.  Egészen  másképen 
áll  a  dolog  Keleteurópában.  Éppen  úgy,  amint  Közép-  és  Nyugat- 
európa  természettani  földrajzi  különf éleségét  az  ukrainai  terü¬ 
leten  a  keleteurópai  egyformaság  váltja  föl,  az  embertani  külön- 
féleség  helyett  itt  sokkal  nagyobb  egyöntetűséget  találunk.  Azok 
az  idegen  népek,  amelyek  a  történelmi  időkben  vonultak  át  az 
ukrainai  területen,  csupa,  aránylag  csekélyszámu  nomád  csapa¬ 
tok  voltak,  amelyek  az  országot  elpusztították,  anélkül,  hogy  ott 
letelepedtek  volna. 


Noha  embertanílag  az  ukrainaiak  is  keverékfaj,  mégis  olyan 
sajátszerű  régi  keverék  ez,  amely  teljesen  különbözik  a  lengyel¬ 
től  vagy  az  orosztól. 

Néhány  számot  mutatunk  be,  hogy  lehetővé  tegyük  az  össze¬ 
hasonlítást  Keleteurópa  három  nemzete  közt. 

Ukrajnaiak 

Oroszok 

Lengyelek 

Testmagasság 

1670 ^/m 

1697  m/m 

1654  m/m 

Mellszélesség 

55.04 

52.18 

54.11 

Karhosszúság  ...  ... 

45.7 

46.00 

45.7 

Lábszárhosszuság  ... 

53.6 

50.5 

52.1 

Koponyaindex  ...  ... 

83.2 

82.3 

82.1 

Orrindex  ...  ... 

67.7 

68.5 

66.2 

Arcszélesség  ... 

180.00 

182.00 

181.00 

Arcindex  ...  ...  ... 

78.1 

76.7 

76.3 

Haj-  és  szemszíne 

világos  ...  ... 

29'5°/„ 

37% 

35% 

közép  ...  ... 

35% 

41% 

46% 

100  egyénenként 

sötét  ...  ... 

35% 

22% 

19% 

A  fönnebbí  számok,  amelyeket  Ivanovszkij  és  Volkov  leg¬ 
újabb  összeállításából  vettünk  át,  teljesen  elégségesek  ama  véle¬ 
mény  teljes  alaptalanságának  bebizonyítására,  hogy  az  ukrainaiak 
ellengyelesített  oroszok,  vagy  eloroszosított  lengyelek  volnának. 
Épp  oly  alaposan  megcáfolják  az  idézett  számok  azt  a  sűrűn  el¬ 
terjesztett  téves  véleményt,  hogy  az  ukrainai  nemzet  a  szlávok 
és  mongol  nomád  népek  keveréke.  Mongol  befolyásokat,  amelyek 
az  oroszoknál  annyira  láthatók,  az  ukrainai  nép  testalkatában  tel¬ 
jességgel  nem  lehet  kimutatni. 

Ez  idézett  számokból  az  első  pillantásra  látjuk,  hogy  az 
ukrainaiak  nagyon  csekély  anthropologiai  rokonságban  állanak 
akár  az  oroszokkal,  akár  a  lengyelekkel;  sőt  ellenkezőleg:  az 
utóbbi  két  nemzet  embertanilag  nagyon  is  közeli  rokona  egymás¬ 
nak.  Deniker  beosztása  szerint  az  ukrainaiak,  az  úgynevezett 
adriai  (dinári)  fajhoz  tartoznak,  ellenben  a  lengyelek  és  az  oro¬ 
szok  az  egymással  rokonfajokhoz:  a  Visztulái,  illetve  a  keleti  faj¬ 
hoz  számítandók. 

A  fajiság  különbözőségéből  folyó  ellentétet  orosz  és  ukrainai 
közt  még  az  is  magyarázza,  hogy  az  ukrainai  nemzet  egészen 
más  természeti  viszonyok  között  fejlődött,  mint  az  orosz.  Ukraina 
talaja  dús  szőlő-  és  buza-termőföld,  kiimája  enyhe;  ellenben  az 
oroszok  földje  erdős,  mocsaras  homok  föld,  zord  kiimával.  Ez 
aztán  kifejezésre  jutott  e  két  nemzetnek  úgy  államszervezeti- 
politikai,  mint  magán  életében,  valamint  gazdasági  fejlődésében 
is.  Ezért  üt  el  a  muszka  nyelv,  jellem,  anthropologiai  typus,  szo¬ 
kások,  stb.  tekintetében  az  ukrainaitól,  amiben  persze  jó  nagyrésze 
van  a  történeti  külön  életnek  és  a  vérkeveredésnek. 

Nem  érdektelen,  mit  vettek  észre  élesszemű  európai  utazók 
Oroszországban  e  két  népfajtát  illetőleg.  Az  ukrajnai  nép  délen 
túlnyomóan  barna,  északon  szőke  és  magas  termetű  —  a  muszkák 
rőttek,  vörhenyesek  és  alacsonyak.  Az  ukrainai  csak  lelógó  ha¬ 
talmas  bajuszt  visel,  a  muszka  rőt  szakállt.  Az  ukrainai  orra 
vékony,  egyenes,  avagy  sasorr,  az  oroszé  tömpe,  húsos,  vagy  egé¬ 
szen  lapos.  Az  első  barnaszemű,  a  másik  kékesszürke  szemű;  az 
egyik  karcsú,  a  másik  zömök-kurta;  az  ukrainai  arca  kerekded,  a 
muszkáé  széles,  kiálló  pofacsontokkal.  Lehetetlen  észre  nem 
venni,  hogy  a  muszkának  eme  vonásai  egytől-egyig  —  mongol 
sajátosságok. 

Az  ukrainai  paraszt  vidám,  dalos,  jószívű,  forróvérű  —  a 
muszka  hallgatag,  zárkózott,  magatartása  érdes.  Az  ukrainainak 
erős  szépérzéke  van  dalhoz,  hímzéshez,  rajzhoz,  amit  a  muszká¬ 
kon  alig-alig  tapasztalunk,  mint  ahogy  csak  épen  egyre,  a  The 
Studio-féle  Peasant  art  kiadványokra  hivatkozzunk.  Az  ukrainai 
szereti  a  tisztaságot,  a  muszka  háza  piszok.  Az  ukrainai  feleség 
egyenlőjogú  a  férjével,  a  gyermekek  önálló  joguak,  a  muszkánál 
egészen  másképen  —  az  asszony  az  urának  rabja,  akár  a  szerbnél. 
Az  ukrainaiban  élénk  az  ,,én“  öntudata  —  a  muszka  ezt  nem 
ismeri,  ami  miatt  máig  sincsen  neki  egyéni  birtoka;  mert  ami  föld¬ 
jük  van  a  muszkáknak,  az  mind  községi  birtok,  amely  évenkint 
osztja  ki  a  szántóföldet  az  egyes  családoknak.  A  földmívelés 
emiatt  az  ukrainaiaknál  igen  fejlett,  a  muszkáknál  még  mindig 
kezdetleges.  Az  ukrainai  gyöngédségében  és  a  muszka  darabos¬ 
ságában  lehetetlen  észre  nem  venni,  hogy  kultúrájuk  kétféle:  az 
egyik  európai  ember,  a  másik  ázsiai. 


V.  A  nyelv. 

A  nyelv  nem  föltétlenül  szükséges  ismertető  jele  egy  nem¬ 
zetnek:  ezt  bizonyítja  az  északamerikai  Egyesült  Államok  és  a 
Svájc  példája.  Ezen  a  téren  azonban  az  ukrainaiak  abban  a  ked¬ 
vező  helyzetben  vannak,  hogy  önálló  nyelvet  mondhatnak  a  ma¬ 
gukénak.  Európában  ugyan  meglehetősen  el  van  terjedve  az  a 
vélemény,  hogy  az  ukrainai  nyelv  csupán  paraszti  nyelvjárása  a 
lengyel  nyelvnek,  a  hivatalos  Oroszország  pedig  ma  is  ragasz¬ 
kodik  ahhoz  az  alapelvhez,  hogy  Ukraínában  csakis  az  orosz  nyelv 
,,kisorosz  nyelvjárása’1  létezik.  De  Miklosich,  Jagic,  Potebnja, 

Zsyteckij,  Ohonovszkij,  Sachmatov,  Kors,  Sztockij  stb,  nyelv- 
tudományi  kutatásai  kifogástalanul  bebizonyították,  hogy  az 
ukrainai  nyelv  nem  az  orosz  vagy  a  lengyel  nyelv  táj  szólása,  ha¬ 
nem  velük  teljesen  egyenrangú,  önálló  nyelv,  amely  úgy  viszony¬ 
uk  az  oroszhoz,  mint  akármelyik  szláv  idióma  a  másikhoz.  Leg¬ 
utóbb  a  pétervári  tudományos  akadémia  fejezte  ki  ezt  a  meggyő¬ 
ződését  1905-iki  híres  szakvéleményében:  nyomatékosan  hangsú¬ 
lyozta,  hogy  az  orosz  és  az  ukrainai  nyelv  két  különböző  nyelv, 
az  orosz  irodalmi  nyelvet  nem  kellene  az  ukrainaiakra  erősza¬ 
kolni,  minthogy  teljesen  kiképzett  saját  irodalmi  nyelvük  áll  ren¬ 
delkezésükre. 


A  pétervári  tud.  akadémia  kijelentette,  hogy  közös  írott 
nyelve  az  oroszoknak  soha  sem  volt,  mert  a  két  orosz  nemzet  (hi¬ 
vatalosan  „nagyorosz  és  kisorosz  )  történelmi  külön  élete  ilyent 
nem  is  teremthetett.  Közös  orosz  nyelv  ennélfogva  nincs,  ilyen 
soha  sem  is  volt,  a  politikusok  által  úgynevezett  mai  közös  orosz 
irodalmi  nyelv  tehát  nem  egyéb,  mint  maguknak  a  nagyoroszok¬ 
nak  nyelve.  Az  ukrainai  nemzet  nyelve  a  kezdetek  kezdetétől  el¬ 
térő,  az  orosztól  önálló  nyelv,  amely  emettől  függetlenül  fej¬ 


lődött. 


Az  orosz  és  ukrainai  nyelv  úgy  viszonylik  egymáshoz,  mint 
a  német  a  hollandihoz.  Egyik  nép  a  másikat  nagynehezen  meg¬ 
érti,  de  még  sem  egy  nép.  És  csak  annyira  érti  az  ukrainai  az 
oroszt,  amennyire  például  a  tót  megérti  a  szerbet.  Ez  a  különb¬ 
ség  a  származásból,  földrajzi  és  történeti  sorsuk  különállóságából 
könnyen  megérthető.  A  legrégibb  krónikák  nyelvezetéből  is  rögtön 
meg  lehet  állapítani,  hogy  déli  ukrainai  területen  írták-e,  avagy 
északi  muszka  földön  keletkeztek.  A  két  orosz  nemzetnek  csak 
neve  volt  közös,  de  nyelve  nem;  és  amennyiben  közös  elemek 
vannak  a  szókincsben,  ez  csak  annak  tulajdonítható,  hogy  a  bar¬ 
bár  muszka  a  fejlettebb  kievi  kultúrától  szaturálva  állandóan 
ukrainaizálta  a  saját  nyelvét.  Ezért  történt  aztán  az,  hogy  amikor 
a  XVIII.  században  az  eddigi  közös  egyházi  bolgár  és  orosz  keve¬ 
rék-nyelvet  a  muszkák  sutba  dobták  és  önálló  irodalmi  nyelvet 
kezdtek  fejleszteni,  alapul  a  nagyorosz  népnyelvet  vették,  amely 


óriási  különbséget  mutat  az  ukrainaival  szemben.  Minél  tovább 
fejlődött  az  orosz  irodalmi  nyelv,  annál  inkább  lett  az  mind  job¬ 
ban  és  jobban  nagyorosszá,  azaz  moszkovitává. 

Ebből  az  ukrajnaiakat  tehát  kizárták,  mert  hiszen  a  nagy- 

orosz  népnyelvet  a  kisorosz  ma  sem  érti  jól,  akkor  sem  értette. 
A  kizárás  azonban  megteremtette  a  maga  gyümölcsét:  az  ukraj¬ 
naiak  ugyanabban  a  XVIII.  században  kialakították  a  maguk  kü¬ 
lön,  hivatalosan  kisorosznak  nevezett  irodalmi  nyelvét  is,  amely 
ma  már  olyan  szépen  virágzik,  hogy  európai  neve  van.  És  ez  a 
fejlődés  orosz  földön  történt  és  nem  „lengyel  ösztönzésre'*,  mint 
ahogy  az  ukraincek  ellenségei  hirdetik,  mert  hiszen  a  kezdet 
1798-ban  éppen  oroszországi  ukraincek  között  történt  meg  (Kot- 
larevski,  Aeneis  paródiájával)  és  mint  ismeretes,  1876-ig  sza¬ 
bad  volt  ott  is  az  ukrainai  szó.  A  legújabb  idők  kulturélete  azon¬ 
ban  az  oszrák-ukrainaiak  földjén  folyik  1860.  óta,  Galiciában  és 
Bukovinában  és  annak  eredményeit  mindenféle  vám-  és  cenzura- 
sikanériák  ellenére  az  oroszföldi  ukraincek  is  élvezik.  E  nyelv¬ 
nek  jogosultságát  a  paedagógia  amaz  elve  szentesítette,  amely 
szerint  kultúrában  haladni  csakis  az  anyanyelv  irodalmi  művelése 
által  lehet.  Amíg  az  ukrainceket  muszka-,  vagy  mint  Ausztriában 
muszkás-lengyeles-ó-bolgár  nyelven  nevelték,  nem  volt  sem  ér¬ 
telmisége,  sem  kultúrája.  Meg  kell  őket  azonban  nézni  ma,  mivé 
fejlődtek  anyanyelvűk  használata  útján! 

Az  ukrainai  vagy  rutén  nyelv  végül  nemcsak  Ausztriában 
jutott  jogaiba,  hanem  1905-ben  fölszabadult  az  orosz  bilincsek¬ 
ből  is,  amikor  t.  i.  a  japánok  csapásai  folytán  keletkezett  belső 
mozgalmak  lecsendesítésére  kénytelen  volt  a  kormány  az  ukrai- 
naiaknak  nyelvi  engedményeket  tenni.  Erre  alkalmat  az  orosz 
tudományos  világ  legnagyobb  tekintélye,  a  pétervárí  tudományos 
akadémia  adott  akkor,  amikor  a  kormánynak  arra  a  kérdésére: 
önálló  nyelv  az  ukrainai,  avagy  csak  dialektusa  az  orosznak?  — 
terjedelmes,  nyomtatott  memorandumában  tudós  érvek  egész  so¬ 
rával  a  nyelv  önállósága  mellett  foglalt  állást.  Pedig  a  tudomá¬ 
nyos  akadémia  csupa  nagyoroszokból  áll!  Csakhogy  persze  nem 
politikusokból,  hanem  tudósokból,  akik  az  igazat  meg  merték 
mondani  és  pedig  éppen  állami  érdekből  —  az  anyanyelv  jogain 
alapuló  fölvilágosultság  érdekében. 

Az  ukrainai  irodalmi  nyelv,  közel  ezredéves  fejlődésre 
tekinthet  vissza.  Az  úgynevezett  Nestorkrónika,  a  nagyszerű  Igor- 
epos  és  a  régi  ukrainai  irodalom  több  más  jelentékeny  emléke  a 
régi  ukrainai  kievi  birodalomban  jött  létre.  Nyelvezetük  a  régi 
egyházi  szláv  alapon  épült  föl,  de  már  a  XI.  században  nagy  nyelvi 
különbségek  tapasztalhatók  közte  és  az  északi  orosz  vidékeken 
egyidejűleg  keletkezett  irodalmi  emlékek  közt.  Ezek  között  lég- 

híresebb  a  magyar  Zrinyíászszal  teljesen  azonos  alapeszméjü 
Ének  Igor  hadairól  szóló  népeposz,  amelyből  bemutatjuk  a  be¬ 
vezető  részt.1) 

Ének  Igor  hadairól  a  palócok  ellen. 

Ukrajnai  népeposz  a  XII.  századból. 


Nemde  méltó,  atyafiak, 

Hogy  régi  mód ’  kezdjük  a  dalt 
Szvjátoszlávnak  szép  fiáról, 

Hős  Igorról,  hadairól, 

Mikkel  palóc-népet  vagdalt  ? 

Zengjen  föl  hát  a  bylinák 
Mai  módján  ez  az  ének, 

S  ne  Bójánként,  ahogy  hajdan 
Költött  holmi  volt  divatban 
S  mese  módra  éneklének. 

Mert  ha  Bóján  jós  ajakán 
Megzendült  az  ének,  lantja 
Gondolatit  sebes  sasként 
Felhők  közé  üzi-hajtja. 

Majdan  pedig  terjeszkedik 
Vén  tölgy  módján  zúgó  szava. 
Majd  pediglen  szürke  farkas 
Módján  cikáz  ide  s  tova. 

Agg  éveknek  énekli  meg 
Néppusztitó  villongásit, 

S  hattyúk  fehér  seregére 
Tíz  sólymot  küld,  óriásit. 

Alig  csap  le  a  tiz  sólyom, 
Hattyúsereg  énekbe  kezd: 
Dalol  a  vén  Jaroszlávról 
S  Imsztiszlávról  említ  azt-ezt. 
Kemény  kézzel,  hogy  döfte  át 
A  kaszoh-kánt,  rém  Redegyát  ; 
Hangos  hattyúk  összeállnak, 
Zengik  hírét  szép  Románnak  . 


Atyafiak,  nem  tiz  sólymot 
Bocsát  Bóján  hattyúkra  itt; 

Mert  agg  időt, 

Hercegi  hőst 

Zengő  bűvös-bájos  lantja 
Elő  húrján  jós  újjait 

Dalhoz  maga  rakogatja. 

Kezdődjék  hát  atyafiak 

Vladimírtól  ez  az  ének 

Ahogy  régen  vén  Vladimírt, 

Ifjú  Igort  zengje  néktek. 

Eles  eszét  erő  vonja 

Hős  dologra,  hírre  legott, 

És  elszántság  élezi  meg, 

Mi  szivében  fellobogott. 

Harci  tűzzel  telik  szive 

S  vezetgeti  vitéz  hadát 

Palócoknak  pázsintjára 

Orosz  földek  pusztáin  át. 

*  + 

* 

Föltekint  jó  Igor  a  kékellő  égre. 

Nap  fényétől  szeme  rebben , 
Egyre-egyre  sebesebben  .  .  . 

Dörzsöli  szemeit,  megrándul  a  karja  : 
Hadait  hirtelen  nagy  homály  takarja, 
Veszi  észre  végre  ! 

Megszólal  hős  Igor  döbbenet  elültén  : 
Barátaim,  jó  vitézek  ! 

Inkább  halni  vagyunk  készek, 


1)  Ezt  a  XII.  századbeli  nevezetes  népeposzt  a  világ  minden  kulturnyel- 
vére  lefordították.  Megvan  magyarul  is,  csakhogy  —  sajnos  —  prózai  fordí¬ 
tásban,  amelyet  Riedl  Szende  adott  ki  1858-ban.  Talán  akad  magyar  költő, 
akit  e  mutatvány  az  eposz  művészi  feldolgozására  fog  késztetni, 

Mini  rabszijra  jutni.  Lóra  tehát 

l nyomban  ! 

Utánam!  Megfiirdiink  még  ma  a  kék 

[Donban, 

Majd  megyek  elül  én  ! 

Kék  Donnak  vágyától  Igor  izzik-szédiil, 
Nem  törődik  égi  jellel: 

Jó  vitézek,  innen  el-el ! 

Palóc  földön  török  dárdát  én  azonnal, 
Ott  veszek,  vagy  merek  sárga  sisa- 

[kommal 

Donnak  kék  vizéből  ! 

*  ¥■ 

* 

Hej,  Bojánunk,  régi  idők 
Szépen  szóló  fülmiléje, 

Ha  nekünk  ma  csattoghatnál 
Igor  hada  emlékére  ! 

Fülmileként  ha  szökdelnél 
Gondolatok  lombos  fáján, 

Avagy  sasként  a  magasba 
Felhők  közé,  égbe  szállván 
A  dicsőség  koszorúját 


Fonogatnád  vitézeknek. 

Kik  Trojánnak  lába  nyomán 
Erdőn-mezőn  át  sietnek  ! 

Jó  Igornak  hősi  tettét 

Jós  ajkaddal  igyen  zengnéd: 

„Az  nem  vihar-verte  sólyomsereg  zúg  el 
A  tágas  mezőbe : 

Nagy  Don  vize  felé  siet  sötét  csókák 
Fekete  felhője 

Vagy  talán  igy  kellett 
Volna  énekelned : 

„A  Szulán  túl  mének  nyerítenek, 

Kiev  város  harci  kedvtől  zeneg  ; 
Novgorodban  trombitaszó  harsog, 
Putivljában  zászlós  csapat  van  sok. 
Halkan  csobog  Szula  vize  árja, 

Igor  bátyját,  Szevoladot  várja 
Szól  marcona  Szevlád  mélán  : 

Igor  lelkem,  atyámfia, 

Szjátoszlávnak  vagyunk  mi  a  gyermeki, 
Nyergelj  testvér,  én  kész  vagyok,  fogj 

[ neki ! 


A  régi  ukraínaí  irodalom  e  sokatigérő  fejlődését  a  félezer 
évig  tartott  tatárveszedelem  csaknem  teljesen  megbénította.  Csak 
a  XVIII.  század  vége  felé  állt  be  új  föllendülés  az  ukrainai 
irodalomban,  azáltal,  hogy  a  tiszta  népi  nyelv  lépett  az  ó-szláv 
helyére.  Ugyanaz  történt  náluk,  mint  Dante  óta  az  olaszoknál, 
Luther  óta  a  németeknél,  stb.  (példa  erre  minden  nemzetnél  ta¬ 
lálható)  és  hogy  még  közelebbi  példát  hozzunk  fel:  ami  a  magyar 
irodalomban  történt  Dugonics-Csokonai  népi-nemzeti  irányával. 
A  XIX.  századbeli  ukrainai  irodalomtörténet  több  nagy  költőt  és 
prózaírót  mutat  föl  (Sevcsenko,  Vovcsok,  Fedkovics,  Franko, 
Kulis,  Vinnicsenko  stb.)  és  számos  kisebb  jelentőségű  írót.  Élénk 
tudományos  mozgalom  is  fejlődött  ki  a  múlt  század  második  felé¬ 
ben  és  az  eredmény  két  akadémiaszerű  tudományos  társulat  meg¬ 
alapítása  volt  (1873.  Lembergben  és  Kijevben).  A  tudomány  min¬ 
den  ága  mutathat  már  föl  ukrainai  nyelven  írt  kiadványokat, 
könyveket,  értekezéseket  stb.  A  lembergi  és  csernovici  egyetem 
ukrainai  előadásnyelvű  tizenegy  tanszéke,  valamint  a  33  közép¬ 
iskola  módot  adott  a  tudományoknak  saját  nyelvükön  való  mű¬ 
velésére. 

Az  ukrainai  irodalom  sokoldalúsága  és  gazdagsága  kiváló 
helyet  biztosít  számára  a  szláv  irodalomban  általában  és  a  leg- 
meggyőzőbben  bebizonyítja,  hogy  az  ukrainai  nyelv  nem  táj  szó¬ 
lás,  hanem  kulturnyelv  a  szó  teljes  értelmében.  Az  ukrainai  tudo¬ 
mány  ezt  a  bizonyítékot  tökéletesen  megerősíti.  A  népies  alap  az 
ukrainai  irodalmi  nyelvet  nagyon  hatékony  eszközzé  avatja  arra, 
hogy  a  tehetséges  ukrainai  népet  a  fölvilágosodás  és  a  haladás 
útjaira  irányítsa.  Ezt  azonban  az  orosz  kormány  csakhamar  föl¬ 
ismerte,  az  ukrainai  irodalom  fejlődése  elé  minden  lépten-nyomon 
akadályokat  gördített  és  végül  a  cár  1876-iki  híres  ukáza  minden 
ukrainai  nyelvű  nyomtatványt  a  legszigorúbban  betiltott.  Csakis 
egy  jelentékeny,  valóban  életképes  irodalom  volt  képes  ezt  a 
30  évig  tartó  megbénítást  túlélni.  És  az  ukrainai  irodalom  túlélte! 


VI.  Történelem. 


Most  eljutottunk  az  önálló  nemzet  legfontosabb  ismertető 
jeleihez  a  történelmi  és  politikai  hagyományokhoz  és  törekvések¬ 
hez ,  annak  az  állandó  plebiscitumnak  alapjaihoz,  amely  Renan 
szerint  egy  népet  nemzetté  tett. 

Az  ukrainai  történelem-politikai  hagyomány  fölruházza  az 
ukrainai  nemzetet  az  önállóság  legfontosabb  ismertető  jeleivel.  A 
valódi  tényeket  csakis  az  a  körülmény  fátyolozhatta  el,  hogy 
Keleteurópa  történetét  Nyugateurópa  nem  ismeri  és  hogy  az 
,, orosz"  történelemnek  az  orosz  tudósok  által  terjesztett  szké- 
mája  a  keleturópai  történelmet  tárgyaló  kézi  könyvekben  ma¬ 
napság  is  uralkodik. 

A  régi  kijevi  birodalom,  amelyet  az  összes  történetírók  „ó- 
orosz"-nak  neveznek,  a  valóságban  Keleteurópa  szláv  törzsei¬ 
nek,  a  mai  ukrainaiaknak  állami  szervezete  volt.  A  kijevi  állam 
már  a  IX.  század  elején  is  létezett.  A  IX.  század  második  fele  óta 
a  kijevi  állam  a  normán  zsoldoscsapatok  (waregok)  közreműkö¬ 
désével  megizmosodott  és  a  X.  században  nagyszerűen  kiterjesz¬ 
kedett.  Az  északi  szláv  törzseket,  a  mai  oroszokat  a  kijevi  biro¬ 
dalom  leigázta,  a  sivatagok  nomád  népeit  visszaszorította,  a  bi¬ 
zánci  birodalommal  élénk  kereskedelmi  és  kulturviszonyba  lépett. 
988-ban  a  kijevi  nagyherceg  (a  nagy  Wladimir)  a  népével 
együtt  áttért  a  görög  kereszténységre  bolgár-szláv  rítussal 
Ennek  a  következménye  a  szellemi  és  anyagi  kultúra  nagy  föl- 

lendülése  volt,  amely  a  nyugateurópai  átutazó  idegeneket  nagy 
bámulatba  ejtette. 

Hogy  a  kijevi  állam  és  a  kultúrája  a  régi  ukrainaiak  műve 
volt,  nemcsak  abból  látható,  hogy  Kijev  régi  irodalmi  emlékei 
nagyon  világos  ukrainai  nyelvi  sajátságokat  mutatnak  föl.  Még 
fontosabb  bizonyítékot  nyújt  ehhez  a  régi  kijevi  birodalom  alkot¬ 
mánya.  A  nagyfejedelem  hatalmát  korlátozta  a  kísérete  (Dru- 
zsina)  befolyása,  amelyből  később  a  bojárnemesség  keletkezett, 
valamint  az  összes  „szabad  emberek "  nemzetgyűlése,  amelynek 
V icse  volt  neve.  Az  ukrainaiak  eredeti  —  sít  venia  uerbo  —  alkot¬ 
mányos,  sőt  köztársasági  kerületi  szervezete  hatalmasan  érvényesült 
itt  és  a  nagyfejedelmek  a  régi  kijevi  birodalom  egész  fönnállása 
alatt  kénytelenek  voltak  a  bojárok  rendével  és  a  néppel  a  hatalom 
teljességéért  küzdeni.  A  fejedelmi  hatalom  e  korlátozása  csakhamar 
végzetessé  vált  a  kijevi  birodalomra  nézve.  A  szlávok  híres  sza- 
badszágszeretetéből,  jobban  mondva  szabadosságából  keletkezett 
eme  rendszernek  legnagyobb  baja  az  volt,  hogy  a  trónöröklés  seni- 
oratusi  intézménye  következtében  számos  apró  fejedelemség  ala¬ 
kult,  amelyek  a  kijevi  nagyfejedelem  névleges  fönnsősége  alatt 
álltak.  A  bojár-rend  és  a  nép  nagyon  nyomatékosan  támogatta 
ezeknek  az  apró  fejedelemségeknek  alakulását  és  f öntartását 
a  kijevi  birodalom  összes  déli  részein.  Az  egységes  kijevi  biro¬ 
dalom  Vladimir  12  fia  között  12  apró  fejedelemségre  bomlott, 
amelyeknek  számát  a  gau-szervezethez  ragaszkodó  népszellem 
egyre  szaporította. 

Egészen  máskép  álltak  a  dolgok  északon,  az  Oka  melletti 
és  moszkvai  rész-fejedelemségekben.  Csakis  a  dinasztia  volt  ki¬ 
jevi  származék,  a  nép  az  északkeleti  szláv  törzsek  és  a  finn-mon¬ 
gol  őslakosság  keverékéből  állt.  Ebből  a  keverékből  kezdett  ki¬ 
alakulni  az  orosz  nemzet.  Az  ukrainaitól  teljesen  különböző  nép¬ 
szellem  már  a  XII.  században  lehetővé  tette  a  nagy  fejedelmek¬ 
nek  a  nemesség  hatalmának  letörését  és  abszolút  kormányrend- 
szer  életbeléptetését.  Itt  keletkezett  a  mai  orosz  birodalom  valódi 
csirája. 

A  fiatal  orosz  birodalom,  amelynek  központja  előbb  Vladi¬ 
mir,  aztán  Moszkva  volt,  azonnal  véres  háborúkat  viselt  Kijev 
ellen  és  oly  tartósan  meggyöngítette,  hogy  a  régi  Ukraina  poli¬ 
tikai  élete  központjának  a  XIII.  században  Halicsba,  a  Dnjeszter 
mellé  kellett  áthelyezkednie. 

A  régi  kijevi  birodalom  Keleteurópa  déli  részén,  helyzeté- 

nél  fogva  folyvást  színhelye  volt  a  harcias  nomádcsordák  betöré¬ 
seinek,  amelyek  Ukraina  síkságain  és  pusztaságain  átvonultak. 
Kijev  ezeket  hosszadalmas  háborúkban  féken  tudta  tartani.  Mi¬ 
kor  azonban  Dsingiszkhán  serege  a  pontusi  sivatagokban  meg¬ 
jelent,  Kijev  és  Halics  ereje  nem  mérkőzhetett  meg  velük.  A 
Kalka  melletti  háromnapos  ütközetben  1224-ben  az  ellenség  meg¬ 
semmisítette  az  ukrainai  sereget;  1240-ben  pedig  Kijev  várost 
egyenlővé  tette  a  földdel.  Halics  nagyfejedelemség  (majd  király¬ 
ság)  még  csaknem  egy  évszázadig  tartotta  magát,  de  egyfelől  a 
tatárok,  másfelől  a  lengyelek  és  litvánok  ellen  nem  bírt  kellő 
ellentállást  kifejteni.  Halics  1340-ben  örökösödés  által  átszállt 
Lengyelországra  és  ezzel  tönkrement  az  ukrainai  nép  első  állam¬ 
alkotása.  Az  egész  Ukraina  (az  északnyugati  erdővidékek  kivé¬ 
telével)  pusztasággá  lett. 

A  lengyel-litván  állam  úgy  bánt  Ukraínával,  mint  ellenséges 
állammal.  Az  ukrainai  nemes  jogait  megcsonkították,  minthogy 
máshítűek  voltak  a  katolikus  államban;  erre  a  nemesség  elhagyta 
a  hitét,  hogy  részese  lehessen  Lengyelország  „aranyszabadságá- 
nak“.  Igen  sok  mai  lengyel  főnemes  családnak  elődei  (Sanguszko, 
Ostrozskij  stb.  görögkeleti  hitü  ukraincek  valának.  A  polgári 
osztály  elnyomattatott  (mint  általában  az  egész  Lengyelországban 
is)  és  a  parasztság  jobbágysorsra  került.  A  Rómával  való  unió 
szép  műve  (Florenz  1439.  Breszt.  1596)  aránylag  csak  csekély  ered¬ 
ményt  hozott  létre,  mert  tévesen  fogták  föl.  Mindegyik  ukrainai 
élénken  érezte  a  lengyel  kormány  nyomását  és  az  elégedetlenség 
ismételt  fölkelésekben  tört  útat  magának.  (Szvidrygiello,  Glinszkij 
stb.)  E  mellett  a  lengyel-litván  állam  sokkal  gyöngébb  volt,  hogy- 
sem  képes  lett  volna  megvédeni  Ukrainát  a  tatárok  betörései  ellen. 
Ezek  a  lovas-csordák  a  Krymből  jöttek,  minden  évben  berontot¬ 
tak  Ukrainába.  Galíciáig  és  Voihyníáíg  elpusztították  az  orszá¬ 
got  és  néptelenné  tették  rendszeresen  szervezett  rabszolga-vadá¬ 
szataikkal,  amelyeknek  zsákmánya  évszázadokon  át  elárasztotta 
a  Kelet  piacait  ukrainai  rabszolgákkal. 

Ekkor  a  súlyos  megpróbáltatásokat  szenvedett  nemzet  kény¬ 
telen  volt  az  önvédelmet  megkísérelni.  Ez  sikerült  is  neki,  sőt 
új  államképződéshez  is  vezetett,  de  egyúttal  végkép  kimerítette 
a  nemzet  erejét  és  a  tragikus  vég  csakhamar  bekövetkezett. 

A  folytonos  háborús  állapot  a  tatár  határon  állandó  harc¬ 
készségre  kényszerítette  az  ottani  ukrainai  lakosságot.  Ennek  a 
fegyveres  határvidéki  lakosságnak  az  élete  folytonos  veszélyben 

forgott,  de  a  természeti  kincsekben  gazdag  határvidéki  síkság 
nyitva  állt  előttük  és  a  kellemetlen  lengyel  állami  hatóságok  nem 
mertek  e  veszedelmes  tájakra  előnyomulni.  Ezek  a  fölfegyverzett 
földművesek,  vadászok,  halászok  szabad  életet  folytattak  és  ko¬ 
zákoknak  vagyis  szabad  harcosoknak  nevezték  magukat.  Nem  kell 
azonban  őket  összetéveszteni  az  uráli  és  doni  kozákokkal,  akik 
muszkák. 

A  XVI.  században  ezek  az  ukrainai  kozákok  katonai  állami 
szervezetet  alapítottak,  amelynek  központja  egy  különösen  meg¬ 
erősített  hadállás  volt,  a  Dnjeper  zuhogói  (Zaporogi  Szics).  Ez  az 
ukrainai  kozákállam  a  teljes  szabadságon  és  egyenlőségen  alapuló 
demokratikus  köztársaság  volt.  Az  egész  hatalmat  az  összes  har¬ 
cosok  közgyűlése  bírta,  amelynek  határozatait  választott  hivatal¬ 
nokok  hajtották  végre.  Az  egyesek  szabadsága  nagyon  tágkörű 
volt,  de  alá  kellett  vetniök  magukat  a  közület  akaratának.  Háború 
esetében  a  legfőbb  hivatalnok,  a  hetmán  korlátlan  diktátori  hatal¬ 
mat  gyakorolt.  Béke  idején  ez  a  szervezet  valóságos  magasabb 
hadiiskola  gyanánt  szolgált,  amelynek  gyönyörű  művészi  képét 
Gogoly,  a  híres  Bulyba  Tárász  című  regényben  olyan  megragadó 
hűséggel  festi. 

Lengyelország  arisztokratikus  államszervezetében  nem  volt 
hely  a  zaporogíhoz  hasonló  törvénytelen  demokratikus  állam¬ 
képződés  számára.  Az  egész  ukrainai  nép  a  zaporogi  kozákokban 
látta  természetes  védőit  a  borzasztó  tatárjárások  ellen  és  egyúttal 
egyetlen  támaszát  a  lengyel  elnyomással  szemben.  Fenyegető  for¬ 
rongás  uralkodott  az  egész  Ukrainában  és  a  lengyel  részről  ter¬ 
mészetszerűen  foganatba  vett  visszatorlások  következménye  a 
XVI.  század  végétől  a  XVII.  század  közepéig  lefolyt  számos  kozák¬ 
fölkelés  volt,  amelyekhez  a  súlyosan  sanyargatott  földmívelő  nép 
is  csatlakozott.  De  az  állandó  hadsereg  tekintetében  szegény  len¬ 
gyel  birodalom  nem  bírt  elég  erővel,  hogy  az  ukrainai  kozákszer¬ 
vezetet  megsemmisíthesse,  ennélfogva  mindig  újból  a  kozákhad 
segítségét  kellett  igénybe  vennie  a  törökök,  oroszok  és  svédek 
elleni  háborúban. 

Végre  1648-ban  az  ukrainai  kozákok,  akikhez  az  egész  uk- 
raínai  nép  a  Dnj  epertől  a  Szánig  csatlakozott,  —  Chmelnickij 
Bogdán  vezetése  alatt  kitűzték  a  forradalmi  lobogót.  A  lengyel 
hadseregeket  megsemmisítették  és  az  ukrainai  nemzet  300  év 
múlva  újból  független  állami  szervezethez  jutott. 

A  minden  oldalról  szorongatott  új  államnak  nyugalomra 


volt  szüksége,  hogy  magát  szervezhesse.  Chmelnickij  mindenfelé 
alkudozott  Lengyelországgal,  Erdéllyel,  Svédországgal,  Török¬ 
országgal  és  végre  1654-ben  megkötötte  a  hitrokon  Oroszország¬ 
gal  a  perejaszlavi  szerződést.  E  szerződés  alapján  Ukraina  meg¬ 
tartotta  teljes  autonómiáját  és  katonai  kozákalkotmányát  a  cár 
hűbéri  uralma  alatt.  Sőt  a  közgyűlés  által  szabadon  választandó 
hetmánnak  jogában  is  állt  önálló  külpolitikát  vezetni. 

De  Oroszországnak  nem  volt  szándéka  megtartani  a  szer¬ 
ződést,  amely  Ukraina  hadierejét  szövetségesévé  tette.  Orosz¬ 
ország  irtózott  az  ukrainai  demokratikus  állameszmétől.  Hogy 
ezt  megérthessük,  egy  pillantást  kell  vetnünk  ennek  az  orosz 
társországnak  a  kifejlődésére.  A  XIII.  században  keletkezett 
fiatal  északi  Oroszországot  is  erősen  megviselte  ugyan  a  tatár¬ 
veszedelem,  de  nagy  volt  a  távolság  közte  és  a  déli  sivatagok  közt, 
ahol  a  tatár  khánok  tanyát  ütöttek.  Ennek  következtében  a  tatá¬ 
rok  nem  is  semmisítették  meg  a  fiatal  orosz  államot,  hanem  csu¬ 
pán  adófizetőikké  tették.  Sőt  a  moszkvai  nagyfejedelmek  még 
meg  is  tudták  erősíteni  abszolút  hatalmukat  a  tatár  khánok  ol¬ 
talma  alatt.  1480-ban  lerázták  az  időközben  meggyöngült  tatár 
igát  és  fölvették  az  ,, összes  oroszok  cárja“  címét.  Úgy  viselked¬ 
tek,  mint  a  régi  kijevi  birodalom  egyedüli  törvényes  örökösei, 
noha  a  két  állami  nemzet  és  állameszme  egymástól  teljesen  kü¬ 
lönböző  volt.  Ugyanakkor  a  XVI.  század  közepén,  mikor  a  régi 
kij  évi  birodalom  megalkotóinak  unokáinál,  Ukrainában,  a  túl- 
demokratikus  kozák-köztársaság  létrejött,  a  kegyetlen  Iván 
kényuralma  Moszkvában  borzasztó  orgiákat  ült  és  az  abszolu¬ 
tisztikus  népre  támaszkodva,  kiragadta  a  nemesség  és  a  papság 
kezéből  jelentőségük  legutolsó  maradványait  is. 

Mikor  a  kozák-köztársaság  Moszkva  uralma  alá  került,  az 
orosz  kormány  kénytelen  volt  minden  eszközt  fölhasználni  ennek 
a  veszedelmes  szervezetnek  a  megsemmisítésére.  Az  orosz  poli¬ 
tika,  fölhasználván  Chmelnickyj  korai  halálát  és  legközelebbi  utó¬ 
dainak  gyengeségét,  elkezdte  a  bujtogató  munkát  Ukrainában. 
A  kozák-vezéreket  föluszította  a  hetman  ellen,  a  köz-kozákokat 
elöljáróik  ellen,  a  köznépet  a  gazdagok  és  a  hatalmasok  ellen, 
nagy  pénzösszegeket  és  földbirtokokat  osztogatott  szét  és  ügye¬ 
sen  halászott  a  zavarosban.  Mindegyik  újabb  hetman- választásnál 
megnyirbálta  Ukraina  autonómiáját  és  az  andruszovi  békekötés¬ 
ben  (Lengyelországgal  1667-ben)  az  országot  két  részre  osztották. 
A  borzasztóan  elpusztított  és  elnéptelenített  Dnj eper- jobbparti 

Ukrainában,  amely  Lengyelország  birtokába  került,  nagyon  ha¬ 
mar  elzüllött  az  állami  élet  és  a  kozákszervezet.  A  balparti  Ukrai¬ 
nában  Mazepa,  a  geniális  hetman  a  nagy  északi  háború  idejében 
megkísértette  lerázni  az  orosz  igát.  Szövetkezett  XII.  Károly  svéd 
királlyal,  de  a  Poltava  melletti  ütközet  1709-ben  megsemmisíette 
reményeit.  Mazepa  kénytelen  volt  XII.  Károllyal  Törökországba 
menekülni,  az  ukrainai  fölkelést  Nagy  Péter  borzasztó  kegyet¬ 
lenkedéssel  elfojtotta  és  Ukraina  szerződésileg  biztosított  autonó¬ 
miáját  felfüggesztette.  A  Hetman-méltóság,  noha  Nagy  Péter  ha¬ 
lála  után  meg  is  újíttatott,  ezentúl  már  csak  szinleges  életet  élt. 
Az  autonómiának  ez  az  árnyéka  1764-ben  teljesen  véget  ért  és 
1775-ben  Ukraina  utolsó  védbástyáját  —  a  zaporogi  Szics-et  — 
az  oroszok  árulás  következtében  bevették  és  szétrombolták.  A 
Zaporogok  maradékait  később  a  kubáni  tartományban,  valamint 
Délmagyarországon  letelepítették;  a  kubáni  kozákok  máig  is  az 
egyetlen  ukrainai  nemzetiségű  kozákserege  Oroszországnak. 

Ily  módon  sikerült  Oroszországnak,  nem  egészen  másfél 
század  alatt  teljesen  szétrombolni  az  új  ukrainai  államot.  Az 
orosz-politika  egyidejüleges  aknamunkája  a  lengyel  államnak  is 
véget  vetett.  Lengyelország  felosztásai  alkalmával  1772-től 
1795-ig,  az  egész  terület,  amelyen  az  ukrainai  nép  lakik,  keleti 
Galícia  és  Bukovina  kivételével  Oroszország  uralma  alá  került. 

De  Oroszország  nem  érte  be  a  politikai  uralommal.  Már  a 
XVII.  században  észrevette,  hogy  az  ukrainaiak  nyelv,  szokások, 
életnézlet  tekintetében  teljesen  különböznek  az  oroszoktól.  Az 
orosz  kormány  tehát  következetességgel  indított  hadjáratot  e  kü¬ 
lönbségek  eltörlésére.  Már  1680-ban  betiltotta  az  ukrainai  nyelvű 
egész  egyházi  irodalmat.  1720-ban  egy  rendelet  általában  betil¬ 
totta  ukrainai  nyelven  írt  könyvek  kinyomtatását.  Az  összes  uk¬ 
rainai  iskolákat  bezárták,  holott  az  egész  Oroszországnak  csakis 
eme  déli  (ukrainai)  vidéken  voltak  iskolák.  A  XVIII.  század  kö¬ 
zepe  körül  a  csernigovi  kormányzóságban  866  iskola  létezett, 
amelyeket  az  ukrainaiak  az  autonómia  idejében  alapítottak: 
60  évvel  később  egyetlenegy  se  volt  meg.  Ebben  és  az  érthetetlen 
orosz  nyelvnek  az  összes  iskolákba  való  bevezetésében  rejlik  az 
oka  a  borzasztó  analfabetizmusnak  Ukrainában.  Az  ukrainai  or- 
thodox  egyházat,  amely  a  konstantinápolyi  Patriarchától  csak 
laza  függő  viszonyban  lévén,  teljes  autonómiának  örvendett,  előbb 
a  moszkvai  patriárcha,  utóbb  a  Szt.  Synodus  hatósága  alá  helyez¬ 
ték  és  teljesen  eloroszosították.  A  görög-egyesült  vallást,  amely- 

nek  a  nyugati  Ukrainában  számos  híve  volt,  az  orosz  kormány 
teljesen  elnyomta  és  valamennyi  hívét  borzasztó  üldözések  által 
kényszerítette  az  orthodox  hitvallásra  való  „visszatérésre”.  Az 
ukrainai  nép  régi  nemzeti  egyházától,  amely  most  az  oroszosítás 
eszközévé  sülyedt  le,  teljesen  elidegenedett  és  ez  által  elősegítette 
Ukrainában  a  stundizmus  (egy  baptista  felekezet)  megalakulá¬ 
sát.  A  stundizmus  azonban  hívőit  kultúrában  igen  magasra  emelte 
s  az  egész  orosz  társadalomnak  legértékesebb  kulturelemei  éppen 
ezek  az  orosz  protestánsok. 

De  az  Ukraina  eloroszosítása  sehogy  sem  akart  sikerülni. 
Noha  sok  értelmes  ukrainai  elpártolt  jövőbeli  pályája  kedvéért, 
vagy  egyéb  okok  miatt  a  nemzetiségétől,  sőt  egyesek,  mint  Gogol, 
az  orosz  irodalom  kitűnőségeivé  lettek,  a  nemzeti  önállóság  ér¬ 
zete  és  az  élő  történelmi  hagyomány  fönnmaradt.  Kapnist,  az 
ukrainaiak  követe  már  1790-ben  iparkodott  a  berlini  kormányt  rá¬ 
venni,  hogy  indítson  háborút  Oroszország  ellen  és  állítsa  helyre 
Ukraina  függetlenségét.  Mikor  az  ukrainai  irodalom  föllendülése 
a  XÍX.  század  elején  bekövetkezett,  mindenfelé  mozgás  támadt. 
Az  éberen  őrködő  orosz  kormány  visszatorlásokhoz  nyúlt.  1847- 
ben  fölfödözték  az  ukrainai  titkos  társulatot  Kijevben  és  a  tagjait 
száműzték.  Sevcsenko  költőt  fegyenc  csapattal  száműzték  Orosz- 
Ázsiába  és  ott  csaknem  halálra  kínozták.  És  mikor  mindezek  da¬ 
cára  az  ukrainai  mozgalom  folytonosan  terjedt,  megjelent  a 
a  fönnt  említett  1876-iki  ukáz,  amely  az  ukrainai  mozgalmat  a 
halál  döféssel  fenyegette:  az  ukrainai  nyelvet  betiltották  templom¬ 
ban,  iskolában,  sajtóban. 

De  még  ez  a  hallatlan  rendszabály  se  volt  képes  föltartóz¬ 
tatni  a  mozgalmat.  Az  irodalmi  és  tudományos  mozgalom  áthe¬ 
lyezkedett  Galiciába  és  az  orosz  nihilisták  és  forradalmárok  sorai 
megteltek  ukrainai  fiatalsággal.  Abban  a  téves  véleményben,  hogy 
az  Ukraina  fölszabadításához  juttató  út  az  egész  Oroszországot 
a  cár  abszolutizmusától  való  fölszabadításán  át  vezet,  az  ukrainai 
fiatalság  legjobb  erőit  föláldozta  az  általános  orosz  forradalmi  cé¬ 
loknak.  A  nézetek  csakis  az  1905-ki  orosz  forradalom  után  tisz¬ 
tultak  és  erős,  haladóan  forradalmi,  ukrainai  nemzeti  pártok  ala¬ 
kultak,  amelyeknek  tevékenysége  azonban  természetesen  „föld¬ 
alatti”  kell  hogy  maradjon.  Céljuk  az  ultra-demokratikus  alapon 
fölépült  szabad  Ukraina.  Van  ezenkívül  még  egy  mérsékelt  füg¬ 
getlenségi  párt  is,  de  az  ukrainai  értelmiség  nagy  tömege  Orosz¬ 
országban  a  legutóbbi  időkig  az  autonóm  Ukraina  autonómisztikus 


29 


elvét  képviselte,  az  orosz  birodalom  keretében.  Mennyiben  köve¬ 
telik  ezt  a  mérsékletet  a  fönnálló  körülmények,  vagyis  az  orosz 
kormány  folytonos,  kíméletlen  nyomása,  azt  ma,  természetesen, 
nem  lehet  megállapítani.  Az  utóbbi  években  az  „autonómisták*’ 
száma  erősen  leapadt  a  függetlenségi  pártéval  szemben.  Az  orosz 
ukrainaiak  egyedüli  vívmánya  abból  áll,  hogy  az  1876-iki  ukáz 
1905.  óta  tényleg  nincs  többé  érvényben,  noha  a  kormány  e  nél¬ 
kül  is  lépten-nyomon  akadályokat  gördít  az  ukrainai  irodalom  és 
kultúra  fejlődése  elé.  Az  ukrainai  nyelv,  úgy,  mint  eddig,  ki  van 
zárva  a  hivatalokból  és  az  iskolákból. 

Még  egyet-mást  el  kell  mondanunk  az  ukrainaiak  fejlődé¬ 
séről  az  osztrák-magyar  monarchiában.  Az  Ausztriához  való  csat¬ 
lakozás  az  ukrainai  nemzet  fejlődésére  nézve  korszakos  ered¬ 
mény  volt,  noha  az  ukrainai  területnek  csak  egy  igen  kis  darab¬ 
kája  részesülhetett  a  sorsnak  ebben  a  kedvező  változásában.  Fél 
évezred  óta  először  élveztek  az  ukrainaiak  emberi  jogokat  és  jog- 
egyenlőséget  más  nemzetiségekkel.  A  galiciai  ukrainaiak  osztrák 
hazafisága  1848-ban  fényes  próbákat  állt  ki  és  megszerezte  nekik 
a  „keleti  tiroliak“  megtisztelő  melléknevét.  Az  alkotmányos  aerát 
az  osztrák  ukrainaiak  nagy  örömmel  üdvözölték.  De  az  egye¬ 
lőre  csak  csalódásokat  hozott  nekik.  Egy  alkotmányos  államban 
oly  nép,  mint  az  ukrainaiak,  amely  a  félezeréves  lengyel  uralom 
következtében  csak  parasztokból  és  egy  maroknyi  értelmiségből 
állt,  nem  juthatott  érvényre  oly  nemzet  ellen,  mint  a  lengyel, 
amely  nagyszámú  arisztokráciával,  gazdag  nemességgel,  nem 
éppen  erős  polgári  osztállyal,  de  annál  erősebb  hivatalnoki  karral 
bírt.  E  mellett  az  ukrainaiak  1867.  óta  mindenütt  mellőztettek, 
befolyásukat  az  ország  közigazgatására,  az  iskolai  ügyekre,  a 
parlamentben  és  az  országgyűlésben  csaknem  teljesen  elvesztet¬ 
ték.  A  hatalom  gyakorlása  egész  Galiciában  kizárólag  a  lengye¬ 
lek  kezébe  jutott. 

Az  ukrainaiak  e  mellőztetése  előkészítette  a  talajt  a  ruszofil 
izgatás  számára,  Galiciában.  Oroszország  Ukrainának  ama  kis  da¬ 
rabkáját,  amely  Ausztriának  jutott  osztályrészül,  soha  sem  té¬ 
vesztette  el  szem  elől.  A  legelső  kísérletek  a  pánszláv-ruszofil 
eszméknek  keleti  Galiciába  való  átültetésével  nem  sikerültek. 
De  a  múlt  század  hatvanas  évei  óta,  a  rutén  értelmiség  közt  na¬ 
gyon  elterjedt  a  russzofilizmus  és  pedig  mint  visszahatás  a  len¬ 
gyel  nyomás  ellen.  Széles  körben  volt  elterjedve,  de  nem  mélyen 
és  csak  néhány  frázisra  szoritkozott,  pl:  az  orosz  nemzet  egységes 

volta  a  Kárpátoktól  Kamcsatkáig",  továbbá  ószláv  és  orosz  szók 
bevitelére  az  irodalmi  nyelvbe,  a  makacs  ragaszkodásra  a  régi, 
célszerűtlen,  „ezeréves"  helyesíráshoz  stb.  Ilyen  eszmei  alapokon 
alakult  meg  egy  russzofil  párt,  amely  természetesen  soha  se  jut¬ 
hatott  komolyan  veendő  politikai  jelentőségre. 

Egész  semmiségét  a  russzofil  párt  a  következő  évtize¬ 
dek  alatt  be  is  bizonyította.  A  tiszta  népies  nyelven  alapuló  ukrai- 
nai  irodalom  föllendülése  az  orosz  Ukrainaiból  élénk  visszhangra 
talált  Galiciában  és  Bukovinában  is.  Az  ukrainai  nemzeti  öntu¬ 
dat  hatalmasan  fölébredt  az  osztrák  ukrainaiakban  és  fiatal  em¬ 
berek  kis  csapatából  már  a  hatvanas  évek  végén  nagyon  életerős 
ukrainai-nemzeti  párt  lett,  amely  azonnal  megkezdte  a  küzdelmet 
a  russzofilek  ellen  és  a  közönyösek  tömegéből  mindig  többet  ra¬ 
gadott  magával.  A  nemzeti  párt  már  a  múlt  század  kilencvenes 
éveiben  döntő  befolyást  gyakorolt  a  galíciai  és  bukovinai  Ukrai- 
naiak  egész  gazdasági-  és  kulturéletére,  a  russzofilek  csakis  a  po¬ 
litikai  életben  birtak  még  némi  jelentőséggel,  amelyet  egyfelől 
az  Oroszországból  kapott  segélypénzeknek,  másfelől  mérvadó 
lengyel  politikusok  pártfogásának  köszönhettek,  akik  az  ukrainai 
nemzeti  öntudat  növekedését  keleti  Galiciában  sokkal  veszélye¬ 
sebbnek  tartották  a  „szelid"  russzofilizmusnál,  amely  a  nyelv¬ 
kérdést  nem  vetette  föl,  Galíciának  ukrainai  és  lengyel  közigaz¬ 
gatási  külön  kerületekre  való  elosztását  nem  sürgette  és  nem  kö¬ 
vetelt  iskolákat,  gimnáziumokat  és  egyetemeket.  1907  óta  magá¬ 
ban  a  lengyelségben  is  támadt  egy  russzofil  párt  (az  u.  n.  orosz 
orientáció),  amely  a  russzofilruténeket  igen  erősen  támogatta  az 
ukraina-ruténekkel  szemben  és  amazok  szarvát  nagyon  megnö¬ 
velte.  Fájdalmas  ezt  a  derék  lengyelekről  kimondani  a  magyar 
közönség  előtt,  de  ez  valósággal  így  történt. 

Az  ukrainai  mozgalom  Galiciában  oly  veszély  volt  Orosz¬ 
országra  nézve,  hogy  az  orosz  kormány  kényszerült  erélyesen 
közbelépni.  A  XIX.  század  kilencvenes  évei  óta  nagy  pénzössze¬ 
gek  érkeztek  Galiciába,  hogy  a  russzofil  párt  kimúlása  megaka- 
dályoztassék.  Ezeket  a  pénzeket  részben  oroszbarát  hírlapok  és 
röpiratok  kiadására  fordították,  amelyeket  ezer  meg  ezer  pél¬ 
dányban  osztottak  szét  ingyen  a  nép  között,  részint  pedig  nevelő- 
intézetek  fölállítására,  amelyekben  a  tanuló  paraszt  fiatalságot 
dühös  russzofil  agitátorokká  és  pártemberekké  képezték  ki.  Mi¬ 
kor  az  általános  választójog  alapján  megejtett  legelső  parlamenti 
választások,  dacára  az  Oroszországból  érkezett  jelentékeny  se- 


gélypénznek,  a  russzofilek  határozott  vereségével  és  az  ukrainaiak 
fényes  győzelmével  végződtek,  az  orosz  kormány  megkettőztette 
az  erőlködéseit.  A  mostani  háború  legelső  napjainak  története 
mutatja,  mennyire  tervszerüleg  űzték  az  orosz  agitációt.  Ez  az 
izgatás  legintenzívebb  volt  a  brodi — lemberg — szokali  vonalon 
és  előkészítette  az  utat  az  orosz  seregek  számára. 

1907  után  a  russzofilek  ledobták  álarcukat  és  mint  „galiciai 
oroszok“  mutatkoztak  be,  noha  az  egész  pártban  csak  nagyon 
kevesen  bírják  az  orosz  nyelvet. Mert  úgy  áll  a  dolog,  hogy  az 
ukraínai  ember  Galíciában,  akár  russzofil,  akár  ruszofob,  soha  nem 
képes  az  orosz  nyelvet  elsajátítani.  Az  ukrainai  nyelvet  pedig 
parasztinak  tekintették  a  russzofilek  s  e  miatt  maguk  között  kény¬ 
telenek  voltak  állandóan  lengyelül  beszélni.  Az  orosz  sehogy  se 
ment!  A  párt  ma  néhány  ügyvédből  és  államhivatalnokból  és  sok 
papból  áll,  a  kik  jóakaró  nagybirtokosok  jóvoltából  a  legjobban 
jövedelmező  állásokat  töltik  be,  továbbá  egy  sereg  fiatal  ember¬ 
ből,  akik  orosz  nevelőintézetekből  kerültek  ki  és  néhány  tízezer 
elcsábított  parasztból.  Ezek  abban  a  tévhitben  élnek,  hogy  a  nagy 
fehér  cár  ugyanazt  a  nyelvet  beszéli,  amelyen  ők  beszélnek, 
ugyanazt  a  hitet  vallja,  amelyet  ők  vallanak  és  csak  a  kedvező 
alkalmat  lesi,  hogy  megszabadítsa  őket  a  lengyel  és  zsidó  igától. 
A  russzofilek  dühe  az  ukrainaiak  ellen  vak  és  határtalan,  vala¬ 
mennyi  választásnál  lengyel  jelöltekre  szavaznak,  csak  azért, 
hogy  az  ukrainaiakat  megkárosítsák,  minduntalan  megostromol¬ 
nak  ukrainai  gyűléseket  és  bojkottálnak  mindent,  a  mi  ukrainai. 
A  büntetlenség,  amely  számukra  a  lengyel  közigazgatás  alatt 
biztosítva  van,  megsokszorozza  az  erejüket. 

De  még  a  russzofilizmusnak  ez  az  utolsó  rohama  se  volt  ké¬ 
pes  ártani  az  ukrainai  ügynek  Ausztriában.  Ellenkezőleg,  a  tel¬ 
jes  szakítás  a  ruszofilekkel,  mint  egy  idegen,  ellenséges  nemzet 
hozzátartozóival  —  ez  a  szakítás,  amely  még  családi  és  rokonsági 
kötelékeket  is  felbontott,  csodálatos  módon  megerősítette  az  uk- 
rainaizmust.  Az  ukrainai  politikai  pártok:  a  nemzeti  demokrata, 
a  radikális  és  a  szociáldemokrata  párt,  nemes  versenyben  látott 
a  nemzeti  eszmények  megvalósításának  munkájához.  A  szegény 
parasztlakosság  segélyezésére  nagyszerű  társulatok  alakultak;  az 
ukrainai  értelmiség  számának  szaporítása  céljából  magániskolák 
és  magángimnáziumok  állíttattak  fel  és  végre  éveken  át  kitartó 
politikai  harc  folyt  —  fájdalom,  eredményelenül  —  egy  ukrainai 
egyetem  létesítéséért  Lembergben.  Efféle  kulturmunkát  az  ide- 

gén  orosz  nyelvet  propagáló  russzofilek  egyáltalán  nem  végez¬ 
tek.  De  ezzel  egyúttal  a  politikai  látkörök  is  tágultak.  Az  álta¬ 
lános  választói  jogért  vívott  küzdelemben  az  ukrainaiak  az  első 
sorban  álltak,  most  a  nemzeti  autonómia  programmja  áll  az  elő¬ 
térben.  Valamennyi  ukrainai  előtt  mint  nemzeti  eszmény  lebeg  a 
szabad  Ukraina,  néprajzi  határai  közt.  Ennek  az  eszménynek  a 
megvalósítása  érdekében  torna-  és  lövészegyletek  alakultak,  ame¬ 
lyeknek  fejlődése,  dacára  az  ukrainaiak  gazdasági  gyengeségé¬ 
nek,  meglepően  gyors  előhaladást  tett.  Az  eszményhez  vezető  út 
világosan  elő  van  írva.  Áz  ukrainaiak  az  egyetlen  szláv  nemzet, 
amelynek  közvetlenül  érdekében  áll  Oroszország  veresége  és  meg¬ 
gy  öngítése.  Csak  az  Oroszország  elleni  küzdelemben  támadhat  föl 
a  szabad  Ukraina.  Még  az  ukrainai  nemzet  szabad  fejlődése  is 
csak  Oroszországon  kívül  lehetséges.  Mindenki  megitélheti  tehát 
mily  reményeket  fűznek  az  ukrainaiak  Ausztria-Magyarország  és 
Németország  győzelmes  lobogóihoz! 

A  mint  tehát  nyilván  láthatjuk ,  kezdettől  fogva  két  külön¬ 
álló  orosz  nemzet  volt,  két  külön  államra  bontva,  két  külön  nyelv¬ 
vel  és  kultúrával.  Ennek  pedig  ma  már  az  legutolsó  rutén  muzsik 
is  teljes  tudatában  van:  erre  és  nemzeti  öntudatára  megtanította 
őt  világhírű  költője,  Sevcsenko  Tárász,  aki  nemzetét  Petőfi  mód¬ 
jára  tüzes  verseivel  öntudatra  ébresztette. 


Utolsó  üzenet. 


Ukrajnaiak  !  Hozzátok  szól  utolsó  Írásom. 

Csendes  búcsút  kell  intenem  e  rut  földi  kínnak. 

Szivem  nem  fog  zokogni  többé  bús  léleksiráson. 

Még  néhány  lassú  szó  :  s  ott  leszek,  ahol  nem  írnak. 

Ahol  nem  Írnak  és  nem  dalolnak 
És  ahol  az  isteni  nagyoknak 
A  szürkékkel  közös  a  sorsuk. 

E  földi  életben  Sevcsenko  Tárász  volt  a  nevem. 
Panaszkodtam,  sírtam:  fájt  elhagyott,  árva  nemzetem; 
ó,  ha  felemelhetném  még  egyszer  elgyengült  karom. 

És  gyilkos  átokba  fullna  sötét-keserű  dalom  : 
ó,  ha  elhamvaszthatnám  Szibéria  fortéiméit 
Szörnyű  szenvedéseim  iszonyú  emlékeivel, 
ó,  nemzetem  !  Ne  felejts  el,  fogadj  szivedbe  !  Szent  hit 
Ragyogott  lelkembem  érted  és  lányaidért. 

Eljön  a  nagy  nap  és  föltámad  majd  a  régi  Kiev. 

A  mi  dicső,  nagy  királyságunk,  melyért  annyi  vért 
És  annyi  szent,  ártatlan  könyet  adtunk • 

Szibéria  nem  lesz  úr  többé  rajtunk. 

Ukrajnaiak  !  Isten  veletek  !  Nagyon  halk  már  a  szivem. 
Érzem  a  dobogásán  már  a  halál  kezét, 

De  nektek  azért  még  mindig  rajongó  s  boszus  hitet  izent. 

Szibéria  rémes  zenéjét  ne  felejtsétek  el 
S  az  ártatlan  szivek  szenvedéseit. 

Eljön  a  nagy  nap  és  feltámad  Kiev. 

Eljön  a  kor:  a  legszebb  szerelmünk. 

Ukrajnaiak  !  Isten  veletek  Itt  a  halál ! 

Ne  felejtsétek  el  Sevcsenko  Tárász  dalát: 

Eljön  a  nagy  nap  és  feltámad  Kiev, 

A  mi  nagy  királyságunk  :  legszebb  szerelmünk ! 

( Pesti  Napló  1914.  X.  18.) 


VII.  Kultúra. 


Ha  a  kultúráról  mint  egy  önálló  nemzet  ismertető  jeléről 
beszélünk,  akkor  nem  a  szó  legtágasabb  értelmében  vett  kultúrát 
értjük  alatta,  hanem  azokat  az  ismert  kultursajátságokat,  ame¬ 
lyekkel  Európa  valamennyi  nemzete  bír. 

Ukraina  egészen  az  európai  kultura-kör  területén  fekszik; 
de  Nyugat-  és  Középeurópa  nagy  kultur-központjaitól  való  távol¬ 
sága  nem  maradt  mélyreható  következmények  nélkül.  Ukraina 
kulturfoka  alacsony  és  keleteurópai  mértéket  kell  reá  alkalmazni. 

Az  ukrainai  falusi  lakosság  kultúrája  egy  tisztán  földművelő 
nép  ősi  kultúrája.  Régi,  kereszténység  előtt  kulturbirtok  az 
alap  jaja  régi  pogány  életnézetnek  a  fölvett  görög  kereszténység¬ 
hez  kellett  alkalmazkodnia.  Ehhez  még  erős  bizánci  kulturbefo- 
lyások  járultak  és  Nyugateurópától  is  átszivárgott  egy  és  más. 
Ebből  a  keverékből  keletkezett  az  ukrainai  falusi  lakosság  úgy¬ 
nevezett  ethnologiai  kultúrája,  amely  hasonlíthatlanul  magasab¬ 
ban  áll  az  orosz  népkulturánál  és  Ukrainában  az  idegen  paraszt 
telepítvényesek  körében  nagy  tömegeket  asszimilált  és  ukraini- 
zált.  Ismert  dolog  pl.,  hogy  a  felbomlott  kievi  birodalmat  meg¬ 
hódító  lítvánságot  annyira  ukrainizálta,  hogy  az  új  államélet  hi¬ 
vatalos  nyelve  továbbra  is  az  ukrainai  maradt.  Az  ukrainai  pa- 

rasztot  az  ő  magasabb  kulturfoka  az  ázsiai  gyarmatokban,  sőt  a 
Csöndes-óceán  partjain  is  hatékonyan  megvédelmezte  az  eloro- 
szosítás  elől. 

Az  ukrainai  földnép  telepeinek,  épületeinek,  ruházatának, 
táplálékának  és  életmódjának  jelleme  tökéletesen  a  földmívelés- 
hez  alkalmazott  és  sokkal  magasabb  fokra  emeli  az  orosz  föld¬ 
népnél.  Nem  csoda,  hogy  az  ukrainai  parasztok  nem  kötnek  ve¬ 
gyes  házasságot  oroszokkal,  sőt  csaknem  soha  sem  laknak  velük 
ugyanegy  faluban.  Még  mélyebb  szakadékot  teremt  a  szellemi 
kultúra,  amelynek  gazdagságát  az  ukrainai  nép  nagyszerű  szó¬ 
beli  népirodalma  tükrözi  vissza.  Ennek  az  analfabéta  parasztság¬ 
nak  a  bölcsészet-eszthetikai  életnézete  kifejezésre  jut  a  sok  ezer 
mélyértelmű  közmondásban  és  példabeszédben,  számos  hősköl¬ 
temény  hirdeti  a  véres,  de  dicső  múltat,  népi  epikus  költészetét 
valóságos  történelmi  forrásként  használta  föl  a  históriaírás,  mű¬ 
vészi  tökélyű  lirai  és  vallásos  énekek  páratlanul  gazdag  tömege 
szépíti  a  mindennapi  életet.  Ha  a  népszellem  e  termékeit  nem 
gyűjtötték  volna  egybe  ezer  számra  és  ha  nem  merülnének  föl 
folyvást  újabbak,  —  senki  sem  hinné  el,  hogy  ennél  az  elhanya¬ 
golt,  évszázadok  óta  elnyomott  népnél  a  valódi  költészet  ilyen 
gyöngyei  fakadjanak.  A  gazdag  ethnologiai  élet  (erkölcsök  és  szo¬ 
kások),  a  magas  fokon  álló  népies  zene  és  népies  művészet,  (kü¬ 
lönösen  a  díszítő  művészet),  a  türelmes,  mély,  de  minden  külső¬ 
ség  iránt  közönyös  vallásos  érzés,  a  határozott  individuálizmus 
a  családi  életben,  a  nő  magasabb  állása  és  az  egyenlőségen  ala¬ 
puló  nagy  társulati  képesség,  nagyon  előnyösen  különbözteti  meg 
az  ukrainai  parasztot  orosz  szomszédságától.  Az  orosz  paraszt 
valóságos  állatnak  tekinti  nejét.  Bizvást  föltételezhetjük  tehát, 
hogy  a  tehetséges  ukrainai  nép  kitűnő  anyagot  nyújt  nagy  kultur- 
fejlődésre.  Senki  se  csodálkozhatik  azon,  hogy  ma,  aránylag  ala¬ 
csony  kulurfokon  áll.  Tudjuk,  hogy  milyen  végzetes  szerepet  ját¬ 
szott  a  harmincéves  háború  Németország  kultúrájának  fejlődésé¬ 
ben:  az  ukrainai  nép  500  évig  viselt  hasonló  sorscsapást,  a  tatár¬ 
világ  terhét. 

Az  ukrainai  értelmiség  kultúrája  immár  egy  évszázad  óta 
épül  föl  e  népkultura  széles  alapján.  Régebben  sokáig  ingadozott 
a  lengyel  és  orosz  kulturbefolyások  közt,  de  végre  önálló  útakra 
tért,  hogy  az  európai  kulturbefolyások  segélyével  az  ukrainai  né¬ 
pet  teljes  nemzeti  kultúrához  juttassa. 


Vili.  Ukraína  jelentősége. 

És  most  eljutottunk  az  ukrainai  nemzet  legutolsó  és  legfon¬ 
tosabb  ismertető  jeléhez:  a  területéhez.  Voltaképen  csak  vissza¬ 
térünk  reá,  mert  határait  és  kiterjedését  már  a  II.  fejezetben  is¬ 
mertettük. 

Bizonyára  senki  se  fog  Keleteurópában  oly  területet  ke¬ 
resni,  amely  annyira  egységes  és  zárt  volna,  mint  Spanyolország, 
Olaszország,  Franciaország.  Ukraina  határai,  az  északi  mocsa¬ 
raktól  eltekintve,  nyitvák;  de  Ukrainának  az  a  minősége,  hogy 
mint  a  Fekete-tenger  széles  hátvidéke,  a  Visztula  vidékétől  a 
Donig  terjedő  fönnsíkok  egységes  csoportja  a  Pontusban  össz¬ 
pontosuló  folyamhálózat;  oly  égalj,  amely  E.  de  Martonnet,  a  hí¬ 
res  francia  földrajzi  írót  arra  indította,  hogy  a  Climat  Oukrainien-t 
mint  külön  égalj  típust  állítsa  föl,  a  gazdag  növény-  és  állatélet, 
—  mindez  az  ukrainai  területet  a  nemzeti  egységen  kívül,  nagy 
önállósággal  és  egyöntetűséggel  tünteti  ki  Keleteurópa  egyéb 
országai  közt. 

De  nem  akarjuk  itt  Ukraina  földrajzát  megírni;  csakis  en¬ 
nek  a  területnek  a  jelentőségét  kell  röviden  értékelnünk. 

Ukraina  legnagyobb  jelentősége  abban  rejlik,  hogy  a  Fe¬ 
kete-tenger  és  Elő-  és  Középázsia  küszöbén  fekszik.  Csakis  Uk¬ 
raina  birtoklása  teszi  lehetővé  Oroszországnak  a  hozzáférést  a 
Fekete-tengerhez.  Oroszország  összes  kiviteléből  súly  szerint  70% 
és  érték  szerint  65%  a  Fekete-tenger  kikötőin  megy  keresztül. 
A  Fekete-tengeri  orosz  kereskedelmi  hajóraj,  Oroszország  ösz- 
szes  hajórajának  számszerint  42%  és  tonnatartalom  szerint 
52%-át  képviseli.  Csupán  a  Dnjeperen  járó  folyamhajók  tonna¬ 
tartalma  eléri  Ausztria-Magyarország  összes  kereskedelmi  hajó¬ 
jának  tonnatartalmát.  Csakis  Ukraina  birtoklása  teszi  lehetővé 
Oroszországnak,  hogy  a  Balkán  és  a  tengerszorosok  felé  gravitál- 
hasson,  Törökországot  és  a  Középtengert  fenyegethesse.  Csakis 
Ukraina  birtoklása  teszi  lehetővé  Oroszországnak,  hogy  a  kau¬ 
kázusi  tartományok  fölött  uralkodjék,  Perzsiát  szorongathassa  és 
a  legrövidebb  útat  kereshesse  az  indiai  óceánhoz.  Nem  szabad  el¬ 
felednünk,  hogy  Ukraina  a  legrövidebb  szárazföldi  út  mentén  fek¬ 
szik,  Középeuróa  és  Keletindia  közt  és  annak  jókora  darabja  fö¬ 
lött  uralkodik.  Ez  a  tény  már  a  legközelebbi  jövőben  a  legfonto¬ 
sabb  jelentőségű  lehet. 


Ukraina  fekvésének  jelentősége  mellé  méltóan  törekszik  az 
ország  természetes  segélyforrásainak  jelentősége.  Az  ukrainai  te¬ 
rület  háromnegyed  része  kedvező  a  földmívelésre  és  a  bár  szá¬ 
razföldi,  de  egészséges  égalj  igen  kedvező  a  földmívelésre  és  a 
marhatenyésztésre.  Ukraina  természeti  terményeinek  ismerteté¬ 
sét,  a  földkihasználás  őseredeti  módjainak  ismertetésével  fogjuk 
kezdeni. 

Jelentékeny  vadtermelés  mellett  a  tengeri  halászat  a  Fe¬ 
kete-  és  Azovi-tengerben  24.500,000  kgr.  tengeri  halat  eredmé¬ 
nyez;  az  édesvízi  halászat  is  nagyon  jelentékeny. 

Ukraina  kihasználható  erdőterületének  térfogata  110,000 
négyszögkilométer.  A  szántóföld  területe  Ukrainában  több  mint 
45.000,000  hektár,  vagyis  32%-a  az  európai  Oroszország  mívelés 
alatt  levő  területének,  míg  Ukraina  egész  területe  úgy  viszonylik 
Oroszországéhoz,  mint  1  :  6.  A  szántóföldek  az  ukrainai  terület 
53% -át  teszik;  Európában  csak  Franciaországnak  van  több  szántó¬ 
földje  (56%).  Ukraina  évi  termelése  csupán  búzában,  rozsban  és 
árpában  150.000,000  métermázsára  rúg,  vagyis  egyenlő  az  orosz 
termelés  V 3-ával.  A  többi  termények  aránya  körülbelül  azonos. 
Ukraina  répatermelése  mintegy  5/e  százalékát  képezi  az  összes 
orosz  termelésnek.  A  dohánytermelés  eredménye  meghaladja  a 
700,000  q-t  évenkint.  Ukrainában  vannak  Oroszország  legdúsab- 
ban  termő  gyümölcsös-  és  szőlőkertjei. 

Ukraina  marhatenyésztése  több  mint  30.000,000  szarvas- 
marhával  rendelkezik,  ami  1/3-a.  az  európai  orosz  marhaállomány¬ 
nak,  az  aprómarha-  és  baromfitenyésztés  nagyon  jelentékeny  és 
fölülmúlja  Oroszország  idevonatkozó  tenyésztésének  50%-át. 

E  számokból  látható,  milyen  jelentőséggel  bír  Ukraina,  mint 
gabona-  és  huskamra  Oroszországra  nézve.  Látni  fogjuk,  hogy 
Ukraina  ásvány-gazdasága  is  kiváló  szerepet  játszik  az  orosz 
birodalom  háztartásában.  Ukraina  vastermelése  (főleg  a  kher- 
szoni  kormányzóságban  az  1905-iki  forradalmi  évben)  31.000,000 
q  volt,  vagyis  az  egész  orosz  birodalom  termelésének  60%-a, 

1904- ben  pedig  69%-on  fölül  volt.  Ukraina  mangántermelése  a 
világtermelés  Ve  részét  és  az  orosz  termelés  39%-át  képezi.  Uk¬ 
raina  higanytermelése  (1909-ben  320,000  kg.)  az  egyedüli  Orosz¬ 
országban.  A  Donec  melletti  széntelepek  (23,000  négyszögklm.) 

1905- ben  130.000,000  q  kőszenet  termeltek,  ami  az  európai  és 
ázsiai  Oroszország  összes  termelésének  79% -át  képezi,  egyéb  ás¬ 
ványi  kincseket,  pl.  petróleumot,  turfát,  foszforitot,  kaolint,  stb. 
nem  is  említve. 

Ukraina  fiatal  gyáripara  szintén  mutathat  föl  néhány  szép 
számot.  1905-ben  itt  17.000,000  q  nyersvasat  nyertek  (az  orosz 
termelés  62%-át),  13.000,000  q  acélt  (58%),  több  mint  80%  nyers¬ 
cukrot,  több  mint  50%  tiszta  cukrot,  stb.  A  fönnebb  elősorolt  szá¬ 
mokból  könnyen  megitélhető,  mekkora  jelentőséggel  bír  Ukraina 
gabonakereskedelme  a  világ  gabonapiacaira  nézve. 

Mit  jelent  ez  a  számhalmaz?  Azt  jelenti,  hogy  a  Keleteurópa 
ország-  és  népisméiből  összehordott  régi  közhelyeket  bízvást  a  tu¬ 
dományos  lomtárba  lehet  dugni.  Azokban  a  könyvekben  az  állt, 
hogy  Oroszország  egységét  a  földrajzi  viszonyok  hozzák  maguk¬ 
kal,  hogy  a  gabonában  gazdag  déli  vidékek  az  iparban  gazdag 
központ  nélkül  nem  létezhetnének  és  viszont.  Ezzel  egyszerűen 
csak  szembe  állítjuk  a  fönnt  idézett  számokat.  Ezekből  minden 
kétséget  kizárólag  kitűnik,  hogy  Ukraina  Oroszországhoz  való 
tartozása  által  nemcsak  semmit  se  nyer,  sőt  ellenkezőleg  veszt, 
mert  természeti  terményekben  rejlő  gazdagságával  Oroszország¬ 
nak  gabonában  szűkölködő  vidékeit  táplálnia  és  iparukat  előmoz¬ 
dítania  kell.  Ukrainának  nincs  szüksége  Oroszországra,  ellenben 
Oroszországnak  van  szüksége  Ukrainára. 

Most  pedig  munkánk  végéhez  érvén,  bízvást  kimondhatjuk, 
hogy:  Ukraina  birtoklása  által  lett  Oroszország  azzá,  ami  és  így 
Oroszország  túlnagy  hatalmi  állását  csak  azáltal  lehet  letörni, 
ha  Ukraina  elszakíttatik  az  orosz  államtól. 

A  nagy  Bismarck  annak  idején  gondolt  erre  .  .  . 

Az  ukrainai  kérdés  fontosságát  felismerte  a  nagy  Bismarck 
is,  aki  1888-ban  Hartmann  tollával  nyíltan  megiratta,  hogy  Európa 
békéjének  egyedüli  eszköze  —  Oroszország  fölosztása  három  fő 
elemére,  amelyekből  tudniillik  keletkezett  is.  Az  első  rész  a 
Visztula  és  Njeman  vonaláig  terjed  és  lengyel-litván  lakosságú 
terület,  a  második  a  Dnjesztertől  a  Donig  és  Volgáig,  amely  csupa 
ukrainai  elemből  áll,  a  harmadik  a  Volga  és  Don  mögötti  nagy¬ 
orosz  (muszka)  lakosságú  vidék.  Ha  még  a  finneket  is  leszámít¬ 
juk,  még  akkor  is  mintegy  52  milliónyi  (1888-ban),  tehát  elsőrendű 
európai  államként  maradna  meg  Oroszország,  amely  tovább  is 
folytathatná  eredeti  és  természetes  rendeltetését:  Ázsia  civilizá¬ 
cióját.  A  legtermészetesebb  volna,  Bismarck  szerint,  az  ukrainai 
lakosságú  délorosz  területekből  önálló  kievi  fejedelemséget  al¬ 
kotni.  Szerinte  az  ukrainaiak  elmuszkásitása  lehetetlen,  mert  a 
köztük  élő  muszkák  százalékszáma  elenyészően  csekély,  az  akkor 
20  (ma  már  30)  milliónyi  ukrainaiakhoz  képest.  Oroszországnak 
erejét  tehát  keletre  és  délre  kellene  fordítania  és  nem  nyugat  felé. 

Oroszország  világuralmi  törekvéseinek  letörésére  a  legfon¬ 
tosabb,  úgyszólván  egyetlen  mód  az  volna,  ha  a  30  milliónyi 
Ukraina  fölszabadulna.  Mint  „Kíevi  fejedelemség**  —  akár  Ho- 
henzollern,  akár  Habsburg  főség  alatt  —  örökre  végét  vetné  az 
orosz  fenyegetéseknek  az  az  új  ország,  mert  két  hatalmas  erő¬ 
forrása  elsőrendű  állammá  tenné:  a  Fekete-tenger  és  a  jó  búza¬ 
termő  fekete  föld  (csemozjom)  birtoka.  Ne  feledjünk  el  emellett 
még  egy  harmadik  fontos  tényezőt  sem:  az  ukrainai  lakosság  az 
egész  országnak  —  a  finnek  kivételével  —  legintelligensebb,  leg- 
fölvilágosultabb  eleme.  Csakhogy  minden  energiáját  elzsibbasz¬ 
totta  a  muszka  bilincs,  ami  miatt  ez  a  nagy  dolgokra  hivatott  nem¬ 
zet  a  csendes  busongás,  a  néma  borongás  szavaiban  jelenti  ki  pró¬ 
fétái  útján  érzelmeit. 

Ma  nem  szabad  számára  tüzes  Sevcsenkoknak  születniük 
s  emiatt  az  egész  nemzet  a  méla  rezignálás  csendességébe  kény¬ 
szerült  bele,  amelynek  alaphangját  egyik  híres  lirikusának,  Ru- 
dánszkij  Istvánnak,  itt  következő  verse  olyan  csodálatos  művészi 
közvetlenséggel  örökítette  meg: 


Szállj  el  szellő! 

Rudánszkij  István. 


Szállj  el  szellő  Ukrajnára, 

Hol  elmaradt  szivem  párja. 

Hol  éjszemét  hagytam  én  el, 
Szállj  el  szellő  a  telkemmel. 

Völgyek  között  ott  egy  dűlő. 
Rajt’  házikó,  fák  közt  ülő, 
Házikóban  az  én  rózsám, 

Az  én  rózsám,  galambocskám. 

Repülj  szellő  napkeltéig, 

Onnan  a  világ  széléig, 

Világ  szélén  fehér  ágyhoz, 

Fehér  ágyon  a  rózsámhoz. 

Titkon-csöndben  hajolj  rája, 
Rózsás-fejér  orcájára. 

Hajolj  rája  nesztelenül, 

Nézd  meg,  talán  már  szenderül. 


Hogyha  alszik,  föl  ne  ébreszd, 
Említsd  neki:  kiért  égett; 

Kit  szeretett,  csókolgatott, 

Kivel  töltött  sok  jó  napot. 

Hogyha  hallod  sóhajtását, 

Szive  hangos  dobogását, 

Hogyha  szeme  könybe  lábad : 
Hagyd  sietve  el  a  házat. 

De  ha  szavát  már  feledte 
S  más  üldögél  már  mellette  : 
Szakadj  széjjel  a  völgy  hosszán, 

Ne  térj  vissza  többet  hozzám  .  .  . 

Száll-száldogál  egyre  a  szél, 

Árva  szivem  már  alig  él. 

Szálló  szellő  maradozik, 

Szegény  szivem  hasadozik  .  .  . 

M.  Szemle  1907.  18.  sz. 

